1. Ang Kasaysayan ni Jesus Ang kasaysayan ni Jesus Isaysay mo kanako Ug ang tanan isulat mo Sa kasingkasing nako. Miawit ang manga anghel Sa dihang natawo S'ya, "Himaya sa Dios sa langit Ug kalinaw sa yuta." Ang kasaysayan ni Jesus Isaysay mo kanako; Mahipatik unta kini Sa kasingkasing nako. Sa awaaw nagpuasa Nga nag-inusara S'ya Ug didto gitintal Siya Apan wa makasala. Idayag ang binuhatan Ug ang kalisdanan N'ya; S'ya gitamay, gisalikway Ug gisakit pa nila. Sa gilansang Siya sa krus, Kasakit giantus N'ya; Idayag ang kamatayon Ug pagkabanhaw Niya. Ang dakung gugma ni Jesus Tataw kanako karon; Tungod kanako nag-antus- S'ya akong pagasundon. tune→ (1. Tell Me The Story of Jesus)
2. Si Jesus Lang ang Balita Si Jesus lang ang balita Nga atong imantala; Kanunay natong ituboy Ug dalayegon Siya. Si Jesus ug Siya lamang Maoy atong awiton; S'ya ang atong Manluluwas, Haring palaabuton. Si Jesus ang Manluluwas, Gipas-an, atong sala; Kusog ug pagkamatarung, Kanato ihatag N'ya. Si Jesus mao ang gahum Sa mapainubsanon; Dili kita magkaluya, Kita Iyang lig-onon. S'ya ang Ginoo ug Hari, Kaniya mosugot ta; Ang tinguhag tuyo nato, Ipasakop Kaniya. tune→ (10. Jesus Now And Jesus Ever)
3. Dugangi Ang Kaalam Ko Dugangi ang kaalam ko Sa kinabuhi ni Cristo Ug sa dakung gugma Niya Nga kanako gipakita. Ihayag pang bug-os Kanako si Jesus, Ingon man ang dakung gugma Ug bililhong pagtubos N'ya. Dugangi ang pagsa bot ko Sa kabubut-on ni Cristo; Tudloan mo akong lubos Sa panig-ingnan ni Jesus. Dugangi ang kaalam ko Sa manga pulong ni Cristo; Ang pagadunggon ko S'ya ra, Tumanon ko ang pulong N'ya. Dugangi ang pagsabot ko Kang Cristong naa sa Trono, Ang Haring palaabuton Ug ang bahanding langitnon. tune→ (2. More About Jesus)
4. Mosulti Ka Kanako Mosulti Ka kanako Sa Imong kalomo, "Di ka pagabiyaan", Isulti, Ginoo. Ang akong kasingkasing Mamati Kanimo, Pun-a sa pagdalayeg, Magalipay ako. Karon, mahal kong Cristo, Isulting matin-aw, "Modaug ka kanunay, Luwason Ko ikaw." Sa adlaw-adlaw, Jesus, Imong pamatud-an Ang pulong Mo kanako, "Dili ka biyaan." Kami Imong agakon Sa balaang dalan, Pun-on Mo sa kalipay Ug sa katagbawan. Sa tanan namong adlaw, Pagahalaran Ka Sa among kinabuhi Hangtud makita Ka. Kanhi gipadayag Mo Ang kabubut-on Mo, Mao man unta karon, Idayag kanako. Ang akong katungdanan Pagatumanon ko Aron mahimaya Ka Sa kinabuhi ko. tune→ (231. Speak to My Soul)
5. Gihigugma Natong Bug-os Gihigugma natong bug-os, Dalang gilaktan ni Jesus- Niini nagapanaw ta Padulong sa puy-anan N'ya. Hingpalgan nato kang Jesus Ang dalang pai ngon sa Dios, Samtang may kinabuhi pa Magmatinud-anon kita. Tingog N'ya atong nadunggan Sa dapit sa kamingawan, Ato na karong nasayran Matam-is ang kata pusan. Gikaloy-an Niya kita Sa naglibod ta sa sala; Sa kahayag gidala N'ya, Pagadaygon nato Siya. Ang bukton N'ya kasaligan Bisan ang kaaway kusgan; Iya kitang panalipdan Hangtud man sa katapusan. tune→ (32. We Love the Perfect Way)
6. Tungod Ba Gayud Kanako? Tungod ba gayud kanako Migikan si Jesucristo Sa trono sa kalangitan Sa paghatag kaluwasan? Oo, tungod man kanako Mianhi si Jesucristo, Ang Hari ug Ginoo ko Namatay tungod kanako. Ang anghel nagpahibalo Sa Bethlehem S'ya natawo, Gipahigda sa pasungan- Ako kaha ang hinungdan? Sa ulahi N'yang gabii Nag-ampo sa Getsemani, Natugob S'ya sa kasubo- Tungod ba gayud kanako? S'ya gilansang nila sa krus, Ang kapaitan giantus, Giula ang Iyang dugo- Tungod ba gayud kanako? tune→ (8. Was It For Me?)
7. Sa Tiilan ni Jesus May dugmok nga kasingkasing Sa tiilan ni Jesus, Nagapamati Kaniya, Kalipay nato, bug-os. May kahupay sa pagsulay Ug kalig-on sa tuyo, Kasingkasing ginapuno Sa gugma sa Ginoo. Kasingkasing ginapuno Sa gugma sa Ginoo. Matag adlaw, kinahanglan Sa paglakaw sa dalan, S'ya tagan-an ug panahon, Atong patalinghugan. May kusog sa pakigbisog, Kasingkasing nalig-on; Sa pagkamatinumanon, Kita magmadaugon. Sa pagkamatinumanon, Kita magmadaugon. Pilion natong mosugot Aron kahimut-an N'ya; Kita Iyang pagapun-on Sa Espiritug grasya. Tingog N'ya atong madungog Samtang Siya kauban; May bug-os nga panalangin Sa Iyang kaambitan. May bug-os nga panalangin Sa Iyang kaambitan. tune→ (61. Sitting at the Feet of Jesus)
8. Pagkaputli Sa Mga Pulong sa Dios Pagkaputli sa manga pulong sa Dios, Ginamahal ko nga bug-os; Kahayag sa agian ug tiil ko Hangtud ang panaw matapos. Mahal pa kay sa pilak kun bulawan, Bililhon pa kay sa rubi Ang maglingkod sa tiilan ni Jesus Ug Kaniya magpamati. Dalan sa Ginoo makalilipay Kon S'ya ang magmamando ko; Ang pulong Niya dunay kinabuhi Ug matam-is sa kalag ko. Magpatalinghug ug magsugot ako Sa akong haring si Jesus; Ginamahal ko ang manga pulong N'ya, Dalayegon ko S'yang bug-os. Kasingkasing ko magmalig-on unta Sa manga kasugoan Mo Ug sa pagpamalandong niini, Dios, Dasiga ang ulipon Mo. tune→ (29. God's Word Is So Pure)
9. Nakaplagan Namo si Cristo Kamong manga nagapangita Kang Jesus ug buhat N'ya, Kanamo makiglipay kamo Kay nakaplagan Siya. Nakaplagan namo si Cristo Ug karon malipayon kami; S'ya ang balita sa manga propeta, Hari sa manga hari. Kamong gigutom ug giuhaw Sa buhing pulong Niya, Makiglipay sa pagpaminaw Sa Maayong Balita. Si Cristo nga nagwali kanhi, Nagapuyo sa tawo Ug S'ya uban sa pagpaubos, Nagaduol kanimo. Ibalita nga may kalipay, "Nakaplagan namo S'ya," Hangtud ang kalinaw maangkon Sa tanan nga nangita. tune→ (30. We Have Found Him)
10. Patalinghugan Ninyo Patalinghugan ninyo Ang tingog ni Cristo; Abli ang Iyang pultahan, Mosulod na kamo. Nagatawag S'ya, Patalinghugi; Pagasirhan N'ya unya Ang pultahang abli. Sa may tubig nga buhi, Nagahulat Siya; Hangtud sa way katapusan Abyang matuod S'ya. Igo ang Iyang gugma Ug ang kalinaw N'ya; Pagatagbawon N'ya kamo Sa pakig-ambit N'ya. Gikan sa kasal-anan Pasayloon kamo; Namatay S'ya sa Calvaryo Tungod lang kaninyo. tune→ (155. Incline Your Ear)
11. Ako May Matuod nga Abyan Ako may matuod nga Abyan- Nagahatag S'yag katagbawan, Kalipay sa kasingkasing ko Ug pagdaug sa kaaway ko. Dugangan Mo ang gugma ko, Labi kong mahalon ang pangabyan Mo; Ihayag sa manga tawo, Tinuod nga Imo ako. Ang dalan N'ya buot kong laktan, Kasingkasing ko Kaniya lang; Gikan sa akong kasal-anan, Iya akong ginahugasan. Samtang may kinabuhi ako, Magakamahal S'ya kanako; Si Jesus ang akong saligan Karon ug sa way katapusan. tune→ (75. I've A Friend)
12. Kon Maangkon Ko Kon maangkon ko ang tanang butang Apan wa akoy kaluwasan, Mahimo kaha nga magkalipay Sa manga butang nga molabay? Bisan ang tanan nga kalipayan Nga ania sa kalibutan, Dilimahimong itandi nato Sa kinabuhing dunay Cristo. Kon ang bahandi akong maangkon Ug ang ngalan ko pagadaygon Apan way malig-ong malauman Ni dalangpanang masaligan; Ug kon ang tanang butang maako Apan si Cristo wa kanako, Ang kalag ko ba may dalangpanan Ug kalipay sa kagul-anan? Ang naa kang Cristo malipayon- Ang samaran pagaayohon, Ang makasasala pasayloon Ug ang masulub-on hupayon. Bisan kabus ug tinamay ako Apan kon si Jesus maako, Ang tanan nga anaa Kaniya, Kanako igahatag Niya. tune→ (49. If All Things Were Mine)
13. Kinsay Hari sa Tanan? Kinsay Hari sa tanan, Paglaum, ginatanyag? Sa Iyang kamatayon Giluwas imong kalag. S'yang adunay tinguha Mopuyo kauban N'ya. Kinsa S'yang nagapugas Sa manga buhing pulong Sa imong kasingkasing Kon ikaw may pag-uyon? Kon S'ya paharion mo Kadaugan maimo. Kinsay Hari sa tawo Nga gidid-an sa yuta Nagahatag kahayag, Paglaum sa nawala? Ginapahiduol N'ya Ang gingharian Niya. Si Jesus maoy Hari- Dawaton mo S'ya karon. Sa imong kasingkasing Siya ang paharion Aron makapuyo ka Sa gingharian Niya. tune→ (55. Who is He, the King of Kings?)
14. May Usa ka Gingharian May usa ka dimahanaw gingharian Sa katarung, kalinawg kalipayan; May katahum ug bahanding di molubad- Duol kanimo kining gingharian. Siyang nagahari, panalanginan ka; Kaniya moampo ug mosimba ka. Niining gingharian, adunay Hari, Kasingkasing mo, buot N'yang harian. Takus gayud S'ya ug hingpit sa kaalam, Sa kagahum ikaw Iyang hatagan. Karon, ang Hari nagapangitag trono Aron kini, sa grasya N'ya, mapuno; Ayaw paglangan, S'ya nagapangamuyo- Kining trono maoy kasingkasing mo. tune→ (51. There Is A Kingdom)
15. Ipugas Mo ang Pulong N'ya Pulong ni Jesus, tam-is ug putli- Sama sa binhi, ipugas mo; Suginli ako sa pulong Niya Aron mabuhi ang kalag nako. Ang pulong N'ya, ipugas mo- May kinabuhing alang kanako. Bililhon gayud ang pulong Niya, Mapailubong magpugas ka: Isaysay ang Maayong Balita- Paglaum kong mahimong anak N'ya. Isulting bug-os ang balita N'ya; Ang katahum N'ya ipakita. S'ya pilion ko samtang buhi pa Aron kanako maghari Siya. tune→ (62. Sow the Word)
16. Ang Pagluwas sa Dios Kanunay buhat sa Dios nga luwason Ang tawo sa pagkamalinapason; Walay lain, kini ang gitanyag N'ya- Diha kanimo, si Cristo makita. Mao kining pagluwas sa Dios- Magpuyo kanimo si Jesus. Ipadayag mo ang Ginoo Sa manga pulong ug binuhatan mo. May manga tawong nanagdahum gayud, Sa pagkabuotan, langit makab-ot; Apan kinabuhing wa usba sa Dios, Way paglaum makig-uban kang Jesus. Abyan, kon matuod kasingkasing mo, Himoa si Cristong imong Ginoo. Ayaw kahadlok, ipadayag Siya- Ang gahum maimo kon moampo ka. tune→ (35. God's Salvation)
17. Sumunod Kanako "Sumunod Kanako," Miingon ang Ginoo. "Ikaw, pagaagakon Ko Ug mahimong amahan mo Kon sundon nimo Ako." "Sumunod Kanako- Pahulay maangkon mo; Bahandi ug katagbawan, Walay sukod kang hatagan- Kon sundon nimo Ako." "Sumunod Kanako. Unta nga tagdon nimo- Gipugas, maoy anihon, Unsa ang imong dawaton? Anak, sundon mo Ako." Mosunod Kanimo, Nganong dumilian ko? Gipangita, gilukat Mo Ug Imong gidawat ako- Mosunod na Kanimo. tune→ (84. Follow Me)
18. Si Jesus Dili Magbag-o Ang Maayong Balita matam-is kaayo- Si Jesus mao sa gihapon way pagbag-o. Nahigugma S'ya sa manga makasasala Ug sa manga masulob-on nagahupay S'ya. Ang tanan naga bag-o apan di si Cristo Hangtud sa way katapusan, dili magbag-o. Ginapangita ka sa Abyan sa may sala; Duol na ug sa tiilan N'ya, mosimba ka. Dili ka Niya hukman, sala biyai na; Ginatanyag N'yang kapasayloan, dawata. S'ya nga milakaw sa dagat samtang may bagyo, Makapalinaw gyud sa kasingkasing nato. Ang nag-ampong mainiton sa Getsemani Nakigduyog kanato sa atong gibati. tune→ (16. Yesterday, Today, Forever)
19. Kinabuhing Dayon Tungod sa manga palas-anon, Daghan ang nagakasubo; Maangkon nila ang kalipay Kon sundon nila si Cristo. Kinabuhing dayon, Si Jesus ray nagahatag; Sa madagayaon Iya gayud nga ihatag. Ngano mang imong ginapas-an, Kapakyasan ug kasubo? Ang kasingkasing mo ablihi Ug ang kalipay maimo. Biyaan mo ang kalingawan Ug sala sa kalibutan, Moduol sa Buhing Tuburan Ug S'ya imong alagaran. tune→ (48. Abundant Life)
20. 'Mari Ka, Sunda Ako Nagaingon ang Ginoo, "Mari ka, sunda Ako; Giantus Nako ang tanan Alang gayud kanimo. Nasayran Ko nga ang unod Maluyahon mang tinuod; Sa patag ug manga bungtod, 'Mari ka, sunda Ako." "Bisan ikaw nakasala, Ako magapasaylo; Kon naa ka sa kalisud, Motabang gayud Ako. O motoo ka Kanako, Ang nangagi, kalimtan mo; Ang luha mo pahiran Ko, 'Mari ka, sunda Ako." "Imong itugyan Kanako Manga kabalaka mo, Sapnayon Ko ang dala mo; 'Mari ka, sunda Ako. Sa tanan nimong pagpanaw, Pagamandoan ko ikaw Ug maimo ang kalinaw; 'Mari ka, sunda Ako." tune→ (82. Come, Follow Me)
21. Nagaagi si Jesus Aduna bay kasingkasing Nangandoy ug pasaylo? Paminawa ang balita- "Nagaagi si Cristo." Nagaagi si Jesus Dinhi karon. Nagaagi si Jesus; Nagaagi S'ya karon. Aduna bay kasingkasing Nabug-atan sa sala? Si Jesus nagpangamuyo, O dawaton mo Siya. Aduna bay kasingkasing Nangandoy ug pahulay? Dumuol sa Manluluwas, Maimo ang kalipay. Dumuol sa Manunubos Ug sa gugma N'yang hingpit; Dumuol ka sa pultahan Nga padulong sa langit. tune→ (86. Jesus is Passing This Way)
22. Si Jesus, Siya Lamang Asa ako modangop Kon may kalisdanan? Asa ba makaplagan Ang kasigurohan? Si Jesus, Siya lamang: Ang kaluwasan ko, Lig-on kong dalangpanan Ug kalinaw nako. Tawag N'ya madungog ko, "Umari Kanako Ug ikaw magpahulay Sa paghigugma Ko." Nagpabug-at kanako Ang manga luwan ko; Matam-is ang honghong N'ya, "Itugyan Kanako." Padayon sa pagpanaw Ngadto sa puy-anan Nga kauban si Jesus- May kapahulayan. tune→ (153. Jesus Alone Can Save Me)
23. Dili Kamo Mangahadlok Dili kamo mangahadlok Nga monunot kang Jesus Kay sa Iya lang pagmando May kaluwasang bug-os. O ayaw kamo kahadlok- Mag-antus kauban N'ya Kay human sa panaw ninyo, Lipayon kamo Niya. Dili kamo magkakapoy Bisan may pas-an nga krus; Ang makig-antus kang Jesus, Tinuod makalampus. Dili kamo magkaluya Sa pagkuyog Kaniya; Ang makigduyog kang Jesus, Moambit sa himaya. Manalagang may pailub Aron maangkon ninyo, Purongpurong sa katarong Nga ihatag ni Cristo. tune→ (80. Do Not Fear To Follow Jesus)
24. May Dapit Kaha Si Jesus? May dapit kaha si Jesus Sa kinabuhi nimo? Nagatuktok, nagalaum Nga Siya pasudlon mo. Duna bay dapit si Jesus, Ang Haring maluluy-on? O dawaton mo S'ya karon Ug imong padayonon. Kalingawan ug buhat mo, Dunay dapit kanimo Apan S'ya walay kapuy-an Sa kinabuhi nimo. Alang sa kaluwasan mo Nahilansang si Cristo, Tinakpan pa ba gihapon Ang kasingkasing nimo? Aduna ka bay panahon Nga ihatag kang Jesus Samtang ginatawag ka N'ya Uban sa grasyang bug-os? Hatagi Siya ug dapit, Pulong N'ya imong sundon; Kasingkasing mo ablihi, Dapita S'yang modayon. tune→ (139. Have You Any Room for Jesus?)
25. Si Jesus Pilion Ko Imo na ang kalibutan, Pilion ko si Jesus! Kay ang manga kalingawan Mahanaw ug matapos; Apan tam-is palandungon Ang Iyang gugmang bug-os Kay kini magapadayon Sa walay pagkatapos. Imo na ang kalibutan, Si Jesus pilion ko! Bisan pa sa kalisdanan Magakalipay ako; Karon ako magapanaw Samtang buhi pa ako, Kahayag N'yang di mahanaw Maoy ikalipay ko. Imo na ang kalibutan, Si Jesus pilion ko! Kay sa krus Niyang gipas-an Naa ang paglaum ko; Buot ko nga sa pag-ayo Masayran Iyang tuyo Hangtud ang nawong ni Cristo Sa tin-aw makita ko. tune→ (146. Give Me Jesus)
26. Dunggon Mo si Jesus Kon buot mo nga si Jesus Makig-uban kanimo, Moampo ikaw Kaniya- Magpuyo S'ya kanimo. Dunggon mo si Jesus, Ginatawag N'ya ikaw; Sundon mo si Jesus Karon ug adlawadlaw. Ablihi ang kasingkasing, Dawata ang pulong N'ya; Ablihan Niya ang langit Ug dawaton ka Niya. Kon kasingkasing mo sirhan Ug siJesus talikdan, Dili ikaw makasulod Sa Iyang gingharian. Magsugot ka ug magpili, Pasayloon ka Niya; Magpasakop ka kang Cristo Ug alagaran mo S'ya. tune→ (157. Jesus With You)
27. O, ang Iyang Gugma Sa kalooy, si Jesus, Kanako, nangita; Akong makasasala Sa panon gidala, Samtang didto man sa langit, Manga anghel nanag-awit. O, ang Iyang gugma, Nangita kanako! O, ang Iyang bililhong grasya Sa panon naghatud kanako! Marka sa manga lansang, Dugo N'yang giula, Purongpurong nga tunok- Timaan sa gugma. Kanako unsay nakita Nga kasakit giantus N'ya? Ang oras nagaagi Pahulay hingpit na; Ako nagapaabot Sa gisaad Niya- Ang pagtawag N'ya kanako Aron Kaniya mopuyo. tune→ (23. Oh, the Love That Sought Me)
28. Ang Tawag N'ya Madungog Ko Nahigugma ang kalag ko Sa dalan ni Jesu-Cristo; Madungog ko ang sulti N'ya, "Ang dalan mo, biyai na." Ang tawag N'ya madungog ko, Biyaan ko ang dalan ko Ug sa Dios ako mouban; Dalan N'ya ang pagalaktan. Di ko gayud kahadlokan Pagyubit sa kalibutan; Duna akoy kahupayan Kay S'ya ang akong kauban. Tungod sa halad ni Cristo May bag-ong paglaum ako; Ginapangandoy kong lubos Nga mahimong halad sa Dios. Bisan mobatok ang tanan Sa Dios may kasigurohan; Ang pulong N'ya kasaligan, Kaniya may kadaugan. tune→ (77. I Hear Him Call)
29. Gihatag sa Dios ang Anak Niya Gihatag sa Dios ang Anak Niya Sa pagtubos kanato; Dawata S'ya sa kasingkasing mo, Kagawasan maimo. Si Jesus, sa mapailubon Nagahulat kanimo; Ginapangandoy Niya nga harian Ang kinabuhi nimo. Hatagan ka N'ya ug kinabuhi Nga walay katapusan; Sunda S'ya ug di ka mahigawad, Saad N'ya kasaligan. Kasingkasing mo, ayaw pagsirhi Sa bugtong Anak sa Dios Nga nagpaula sa Iyang dugo Aron ikaw matubos. Nag-antus Siya alang kanimo, Makigdait Kaniya; Pasudla S'ya sa kinabuhi mo, Pagalipayon ka N'ya. tune→ (134. God in Tender Love)
30. S'yang Akong Katagbawan Sa miaging kinabuhi Mihangos ang kalag ko, Nangita sa buhing tubig Alang sa kauhaw ko. Nakaplagan ko si Jesus, S'yang akong katagbawan; Sa dugo Niyang bililhon Ako may katubsanan. Dugay nga naglibod ako Didto sa kangitngitan Hangtud Iyang namatikdan Kadtong akong kahimtang. Ang nia sa kalibutan Gipaninguha nako; Sa gihapon wa matagbaw, Nahigawad lang ako. Tuburan sa buhing tubig, Tinapay sa kalag ko, Bahanding di ikaasoy- Mao Siya kanako. tune→ (45. Satisfied)
31. Wala Kahay Motabang? Naglibod sa kangitngit Nga nag-inusara; Kahayag ug kalipay Maoy gitinguha. Sa kahigawaran n'ya Walay nagahupay; Ingon ang walay Cristo- Walay Maghuhupay. Wala kahay motabang Nga may kahangawa? Sa manga kasub-anan May makigduyog ba? Kon ang kasingkasing mo Dunay kagul-anan- Duna kahay kadangpan, Mahimong duolan? May Usa nga naghulat, Motabang kanimo Sa tanang palas-anon Nga ginapas-an mo; Siya matinumanon, Malauman nimo: Ang higala, igsoon, Ug dalangpanan mo. Kamingawag kangitngit, Nganong di biyaan? Nganong di mo talikdan, Imong kasub-anan? Ang Kahayag sundon mo, Nagapaabot S'ya; S'ya nahinangop gayud Nga amomahon ka. tune→ (68. Is There No One To Help Us?)
32. Anak Akong Mausikon Ang bililhong panulondon Ako lang giusikan; Nakasala gayud ako Nasubong hilabihan. Nahigawad, way paglaum, Akong nahunahuna Nga mobalik sa Amahan Bisan sulugoon ra. Ang sala kong di maihap Gipasaylo N'yang tanan; Anak akong mausikon Nga Iyang gikaloy-an. Samtang halayo pa ako, Gisugat ako Niya Ug gihigugma N'ya ako Bisan makasasala. Nagsugod akong mag-ingon, "Dautan ang buhat ko Ug dili na ako takus Tawgon pa nga anak Mo." Gipasaylo ang sala ko Bisan daghan kaayo, Malipayon S'yang mingdawat Ug minghangop kanako. Naghatag Siyag bahandi Ug pamisti kanako, Busa sa atubangan N'ya Daku ang kalipay ko. tune→ (117. Distant Land of Famine)
33. Bililhon Ang Kaluwasan Nagdapit ang Dios kanimo Sa kinabuhing diosnon; Duol aron maangkon mo Ang kaluwasan karon. Walay lain nga bililhon Kundi ang kaluwasan, Karon ug sa umalabot Hangtud sa kahangturan. Maminaw sa pasidaan Sa manga manalagna; Aron maluwas, duol ka Samtang S'ya ania pa. Mangayog kapasayloan Ug kini madawat mo; Kang Cristo walay paghukom- S'ya ray tagoanan mo. Nagdapit ang Dios kanimo, Karon dumuol ka na; Bisti sa pagkamatarung Kanimo ihatag N'ya. tune→ (37. Nothing Matters But Salvation)
34. Si Jesus, Mao S'ya Duna bay andam motabang Ug mouban kanato Sa pagkinabuhing may kalisdanan? Usa nga tungod sa gugma Magahatag kanato Sa atong manga pagpanginahanglan? May Usa, Usa ra, Si Jesus nga bulahan, mao S'ya! Sa manga kagul-anan Ug sa kasakitan Ang kinahanglan mong Abyan, mao S'ya. Duna bay andam motabang, Sa kalinaw mohatag Sa makasasalang may kagul-anan? Kinsay nagbubo ug dugo Alang sa atong kalag Aron ang atong sala mahugasan? Duna bay andam motabang Kon kita moabot na Sa panahon sa kamatayon nato? Usa nga maoy maglamdag, Sa kahadlok mokuha Ug sa langit magadala kanato? tune→ (47. He's the One)
35. Patalinghugi si Jesus Patalinghugi si Jesus, Ginatawag ka; Tungod sa manga sala mo Namatay Siya. Dungga, dungga Si Jesus karon Ug hangtud sa katapusan S'ya imong sundon. Sa tubod sa kalipayan Sa kalibutan, Gibati mo ang kalisud Ug kapaitan. Pagdid-an mo ba si Jesus, S'ya, ang Matarung? Ubanan ka N'ya kanunay, S'ya ang maglig-on. Kang Jesus lamang itugyan Kasingkasing mo Ug sa imong kinabuhi, S'ya magapuyo. tune→ (127: Hear the Voice of Jesus)
36. Ako Nasubo Kanhi Ako nasubo kanhi, Way kapahulayan; Naglibod sa kangitngit Ug sa kasal-anan. Nagapos gayud ako, Walay kagawasan; Ang tanan kapaitan, Walay kalinawan. Hingpalgan ko si Jesus, Gipasaylo ako; Puloy-anan na Niya Ang kasingkasing ko. Ang bahanding yutan-on Akong gipangita, Apan wa makatagbaw, Nagpahigawad ra. Nawad-an nag paglaum Ug nagbasol ako Kay ang nabilin lamang Ang tumang kasubo. Ang kangitngit mingsamot Ug nasubo ako Apan ang Manluluwas Mingduol kanako. Gihonghong N'ya kanako, "May kapasayloan Sa imong kasal-anan Nga Akong gipas-an." tune→ (107. My Heart Was Sad)
37. Si Jesus Gahapon Si Jesus gahapon, Mao usab karon- Way pagbag-o. Siya nagpaubos Ug nagpakakabus- Dalang gikan sa Dios Ug Ginoo. Maghari Ka, Cristo, Sa kasingkasing ko Ug magpuyo. Ang kabubut-on Mo Maoy tumanon ko Ug kahimut-an Mo Ang halad ko. Sa palaabuton, Silang Iyang panon, Tigumon N'ya. Wa nay kasakitan Bisan kagul-anan; Ilang pasidunggan Ang ngalan N'ya. tune→ (11. Jesus Is Still the Same)
38. Ang Panahon Lumalabay Ang panahon lumalabay, Pagkadaling mahanaw; Matag takna pahimusli, Ikaw usab mopanaw. Hamubo ang kinabuhi, Di na mobalik kini; Kusog mo, ayaw usiki Sa yutan-ong bahandi. Palit sa bulawang lunsay Ug bisti nga maputi; May panan-awon nga tin-aw, Ang dalan Niya, lakti. Panahon daling moagi, Dili kapugngan kini; Ang landong nagapadayag, Moabot ang gabii. Higayon mo, pahimusli, Tindog ug magbudlay ka; Pangitaa ang bahandi Nga walay pagkadugta. Buot sa Dios, himoon ka Sama sa Iyang Anak; Ayaw Siya pagsakita Ni pugngan Iyang buhat. Si Jesus ang kamat'oran- Maaghop, malomo S'ya. O magtuon ka Kaniya Ug makapahulay ka. tune→ (103. Time Is Passing)
39. Matuman, Dios, ang Pagbuot Mo Matuman, Dios, ang pagbuot Mo, Magkokolon Ka, lapok ako; Ipahisama sa dagway Mo Samtang nagapasakop ako. Matuman, Dios, ang pagbuot Mo, Sulayi ang kasingkasing ko; Hinloan Nimo akong lubos Samtang ako nagapaubos. Matuman, Dios, ang pagbuot Mo, Nasamdan ug gikapoy ako; Sa tanan makagagahum Ka, Hikapa ako ug ayoha. Matuman, Dios, ang pagbuot Mo, Pun-a ako sa Espiritu Hangtud madayag nga si Cristo Maoy nagapuyo kanako. tune→ (58. Thine Own Way, Lord)
40. Kinabuhi Di Magdugay Matam-is mahibaloan Ang Maayong Balita. Dalayegon ko si Cristo Tungod sa Iyang gugma. Kinabuhi di magdugay, Makita nato Siya. Sa langit way katapusan Ang kaambitan Niya. Kon ang dalan mo mangitngit, Sud-onga ang Calvaryo. Ang Anak sa Dios nag-antus Tungod lamang kanato. Ang laraw sa Dios kanimo, Pagalanganon mo ba? Kinabuhi hamubo lang, Kabubut-on N'ya sunda. Sa adlaw na sa paghukom, Mailhan gayud kita. Sa pag-atubang Kaniya, Kita mag-inusara. Copyright→ © tune→ (105. Life's Short Day)
41. Kon Nasayran Lang ang Kamatayon Samtang ang adlaw nagaagi, Kinabuhi nagakatapos; Mamati kita sa manga tambag Sa maaghop nga Manunubos. Kon nasayran lang ang kamatayon- Magtuman ta sa kabubut-on N'ya Ug dili nato pagtamayon Ang ganting gitagana. Matag tikang nagakaduol Sa padulngan sa panaw nato; Kini ang pahinumdum kanato, Sa hukmanan kita moadto. Sa walog sa pagduhaduha, Kinabuhi ginausikan; Dalan sa Dios ginatamay nila Ug ilang ginadumilian. Nagakaduol na ang adlaw Nga ang Hari atong makita; Anaa sa kamot N'ya ang setro- Andam dawaton, pinili N'ya. tune→ (106. The Pages of Life)
42. "Umari ka," Pagdapit ni Jesus "Umari ka," pagdapit ni Jesus, "Dawata ang bug-os nga kalipay; Bisan ikaw nabug-atan gayud, Aniay tinuod nga pahulay." "Umari ka, moduol na, Kay ikaw akong pagahatagan Sa kalinaw ug kapahulayan." Kanimo nga naa sa kasakit, Sa pagdapit nagapadayon S'ya; Wad-a ang imong pagduhaduha, Sa kalinaw hatagan ka Niya. Kinabuhi, pahulayg kalinaw Nga dinhi ginadawat na nato Nagahulagway man sa kalipay Nga sa langit naghulat kanato. tune→ (59. Come Unto Me)
43. Adunay Pahulay Ang Magbalantay nagtawag kanimo, Sa bahandi hatagan ka; Ngano mang magalibod ka sa sala? Adunay pahulay Kaniya. Adunay pahulay, Adunay kalinaw sa panon. Ang kalingawan sa sala molubad, Di magdugay ug mawala; Ang bahanding langitnon di mahanaw- Moduol ka karon Kaniya. Ang Magbalantay nagtawag pag-usab, Di kinahanglang gutmon ka Kay duna Siyay daghang gitagana; Karon sa panon mosulod ka. tune→ (116. There Is Rest)
44. Gilaktan ni Jesus Gilaktan ni Jesus ang matul-id nga dalan Paingon sa Amahan ug sa kalangitan; Magatukod ta sa Batong Patukoranan, Kon dunggon ug sundon nato Siya. Mosunod ako, Jesus, magbuhat sa tanan Nga Imong kabubut-on sa adlaw nga tanan; Tungod kay sa grasya ako Imo mang hatagan, Kutob sa mahimo buhaton ko. Kinabuhi mao ang gihalad ni Jesus, Ang kaulawan sa krus Iya mang giantus; Kalibutan gidid-an, nakig-ambit sa Dios Ug nagpahimuot sa Amahan. Kinahanglang magmalig-on kita kang Cristo Bisan ang kalibutan mag-ulang kanato; Kon makadaug ta, kini madunggan nato, "Maayong buhat, manga ulipon." tune→ (363. Jesus Trod the Pathway)
45. Ang Tingog ni Jesus Ang tingog ni Jesus Miabot kanako; Ang sala ug kadautan Pagatalikdan ko. O Magbalantay, Dawata ako; Ang gugma ug grasya Mo Idayag kanako. Ang kinabuhi ko, Akong ginaampo; Ang tinuod nga pahulay, Mao ang buot ko. Cristong Magbalantay Ang kinahanglan ko Aron sa manga kalisud Luwason N'ya ako. Gitawag N'ya ako Gikan sa paglibod; Karon, ako S'yang tinuod, Ako Iya gayud. tune→ (145. The Tender Shepherd's Voice)
46. Akong Kinahanglan Akong kinahanglan gayud Makauban si Jesus; Ubanan ako kanunay Ug lipayon N'yang lubos. Dili ako mahadlok Kay S'ya ang Magmamando; Sundon kong matinumanon Ang lakang sa Ginoo. Ang maluya kong pagtoo, Pagalig-onon Niya; Manga pulong sa kalipay, Kanako, ihonghong N'ya. Kinahanglan ko si Cristo: Paglatas ko sa bagyo, Sa manga pagpakigbisog Ug sa kalisdanan ko. Kinahanglan ko si Cristo Aron ako ubanan Samtang ako nagapanaw Hangtud sa katapusan. tune→ (85. The Saviour With Me)
47. Kon Wala Kay Manluluwas Mahimo kahang mabuhi Kon wala si Cristo Ug niining kinabuhi Wala kay Magmamando? Kon wala kay Manluluwas Ni paglaum nga dayon, Andam ka bang moatubang Sa imong kamatayon? Kinabuhi pagkasubo Kon wala si Cristo, Way kahayag ug paglaum Nga mohupay kanimo. Pagkangitngit sa pagpanaw Kon wala si Cristo, Sa makahadlok nga bagyo S'ya ang dalangpanan mo. Moduol ka na kang Cristo, Kaniya moampo Sa dili pa N'ya isulti, "Palayo ka Kanako." tune→ (137. Out Of Christ)
48. Pagkadali Nga Moagi Pagkadali nga mawala Ang kinabuhi nato. Maayo kon mangutana, "Asa ang padulngan mo- Sa puluy-anan ba sa Dios Ug kapahulayan mo?" Pagkadali nga moagi Ang manga adlaw nato. Matam-is hunahunaon Adunay manga tawo Nga si Cristo ilang hari Ug ilang magmamando. Pagkadali nga molabay Ang atong katuigan. Tungod kay walay pagbantay, Nangalaglag ang daghan; Dugo N'ya ilang gitamay, Gipanamastamasan. Pagkadali nga matapos Kining maong pagpanaw. Pamation mo si Jesus, Sunda S'ya adlaw-adlaw; Maangkon mo ang paglampus, Maimo ang kalinaw. tune→ (100. Passing Onward)
49. Karon Nagaagi S'ya Sa kalomo S'ya nag-ingon, "Manga kalag pagmata." Ang Ginoong maluloy-on, Karon nagaagi S'ya. Moduol ka karon Tungod kay S'ya nagaagi; Tingali mao na kini Ang ulahing pag-agi. Kanimo ginaingon N'ya, "Biyai ang sala mo." Ang kalingawan sa yuta Nagpaguol kanimo. Hatagan N'ya ug kalinaw Ang moampo Kaniya; Sa tanan nimong kalisud, Igo ang gugma Niya. Bisan ang uban magbudhi Apan dili si Cristo; Panlimbasog, sunda Siya, Karon ang higayon mo. tune→ (162. Passing By)
50. Nagatukod Kita Sa kalipayg kasubo nagatukod ta Usa ka dimakitang templo; Magapabilin gayud kini kon matukod Ibabaw sa malig-ong bato. Sa adlaw ug gabii Sa atong kinabuhi, Nagatukod tag usa ka templo; Tanan natong panahon, Nan, pahimuslan karon Sa paglig-on sa templo nato. Kining templong ginatukod nato karon Mapalig-on nato kang Cristo; Kon Siya ang atong pamation ug sundon, Nagatukod kita sa bato. Managtukaw kita ug atong lig-onon Ang ginatukod natong templo; "Di sa kabalasan," nag-ingon ang Ginoo, "Apan sa ibabaw sa bato." tune→ (128. We Are Building)
51. Kon ang Manluluwas Motawag Na Kon ang Manluluwas motawag na, Sa pag-atubang andam ba kita? Madunggan ba nato Kaniya, "Matinumanon, pahulay ka."? Ginatukod ba ang balay nato Sa ibabaw sa malig-ong bato? Bisan pa mohuros ang hangin, Kini lig-on ug magpabilin. Ang balay ba nato ginatukod Ibabaw sa balas nga maanod? Maguba kini kon mobagyo, Daku ang kapildihan nato. Busa magtukod kita kang Cristo; Himoon Siyang atong Pangulo. Bisan tamayon mosunod ta Kay may kaluwasan Kaniya. tune→ (129. When the Saviour Calls)
52. Sa Takna Ang kinabuhi sama Sa bulak nga malaya- Kini hunahunaa Sa takna. Adlaw nato mahuman Dinhi sa kalibutan; Nan, imong pahimuslan Ang takna. Dunggon mo, sa takna, Samtang ang Ginoo nagatawag pa; Kon magpadayon ka pa Sa imong manga sala, Basin maulahi ka Sa takna. Kining kusog mawala, Katahum molubad ra; Busa mamalandong ka Sa takna. Ginadapit ka Niya Aron di ka mawala, Kang Jesus modangop ka Sa takna. Samtang duol pa ang Dios Kita magpahimulos Sa pagpili kang Jesus Sa takna. Ang kangitngit biyai, Kahayag N'ya batoni Ug ang dalan N'ya lakti Sa takna. tune→ (102. Life at Best Is Very Brief)
53. Ayaw Pagsupak sa Espiritu Ayaw pagsupak sa Espiritu, Nagahulat S'ya sa pagpili mo; Makiglipay kang Cristo Sa gingharian sa Dios. Ayaw tuyoa Magpabilin sa gawas Sa gingharian sa Dios. O magdali ka Ug karon mosulod na Sa gingharian sa Dios. Magdali ka ug ayaw hulata Nga moagi kining higayona Ug ikaw sa gawas pa Sa gingharian sa Dios. Pasagdan mo ba ang kalag nimo Hangtud ulahi na, pagbasol mo Ug mapalgan kang layo Sa gingharian sa Dios? Dunggon mo karon ang tingog Niya, Moduol na ug magpasakop ka; May kasigurohan ka Sa gingharian sa Dios. tune→ (142. Do Not Resist)
54. Ikaw Pagahukman sa Dios Ikaw pagahukman sa Dios Sa ulahing panahon; Patalinghugi si Jesus Ug toohi S'ya karon. Gikan sa tanang sala mo, Iya kang pasayloon; Ang tingog Niya tamdan mo, S'ya imong pamation. Ikaw pagahukman sa Dios Human sa kinabuhi; Hamubo ang katuigan Ug matuling moagi. Busa ayaw pag-usiki Ang bililhong panahon; Ang pag-alagad Kaniya Karon imong pilion. Ikaw pagahukman sa Dios, Di kini maikyasan; Unsaon ang pag-atubang Kon S'ya imong pagdid-an? Kon padayon ka sa sala, Ang kalag mo mawala; Ang pultahan sa kalooy, Abli pa- modayon ka. tune→ (135. God Will Bring)
55. Jesus, Tudloan Mo Akong Magpili Jesus, tudloan Mo ako Nga magpiling may kaalam, Kay dunay daghang pagpili- Ang tanan may sangputanan. Samtang batan-on Ka dinhi, Kini Imong giagian; Busa tabangan Mo ako Nga magpiling may kaalam. Jesus, tudloan Mo ako Aron ang pili ko karon Sama unta sa pili ko Sa adlaw sa kamatayon. Tudloi akong magpili Kay batan-on pa gyud ako Ug dinhi sa kalibutan Adunay daghang tinago. Tanang manga kalingawan Nga tanyag sa kalibutan, Wala Mo tagda, O Jesus- Ikaw akong panig-ingnan. Tudloi akong magpili Kay Ikaw ang nakasabot Sa manga pagpakigbisog Ug lit-ag nga nagalibot. Bisan wa ko pa masabti, Madayag ra sa unahan Kon nganong Imong gitudlo Nga sundon ko Imong dalan. tune→ (130. Teach Me How To Choose)
56. O Si Jesus Nagatawag O si Jesus nagatawag Ug ako mosunod na; Ayaw ako pag-ulangi Sa pagsunod Kaniya. Paglutos pagaantuson, Tungod kang Jesu-Cristo; Padayon S'ya sa pagtawag- Karon, mosunod ako. O si Jesus nagatawag Madungog ko, tingog N'ya; Ginalipay N'ya, kalag ko, Kahadlok, ginakuha. O si Jesus nagatawag Ug ako makig-antus Sa manga kasakitan N'ya Hangtud panaw matapos. O ang imong lamparahan Karon pasigaa na; Nagatawag S'ya kanimo- Tindog na ug sunda S'ya. tune→ (131. Jesus Calls Me)
57. Usa Lang Ang Kinabuhi Ko Usa lang ang kinabuhi ko, Sama sa alisngaw mahanaw; Kinahanglang magsilbi ako Hangtud sa mahuman ang panaw. Buot kong ihatag Ang kinabuhi ko kang Cristo; Dili ko usikan Ang usa ka kinabuhi ko. Karon kining kinabuhi ko Kon gamiton sa ngalan sa Dios, Daghan ang mahimong pagtubo Ug mahimut-an gayud sa Dios. Usa lang ang kinabuhi ko Ug ang alanihon andam na; Sa pag-ani motabang ako Bisan ang mahimo dyutay ra. tune→ (93. Only One Life to Live)
58. Wala Bay Kahayag? "Wala bay kahayag," tuaw sa kalag, "Aron hayagan ang akong lakang? Sa kalibutan, gikapuyan ako Ug makuyaw ang akong agian." Si Jesus nga Kahayag nagasidlak; Nagaingon S'ya, "Ako ang Dalan." Pagsalig ug ayaw pagduhaduha Ang kangitngit imo nang talikdan. Samtang naa kanimo ang Kahayag, Pahimuslan mo ang Iyang grasya; Di maglangan, basin mangitngitan ka, Pagkasubo kon biyaan ka N'ya. tune→ (36. Is There No Light?)
59. Unsay Kapuslanan? Ang kinabuhing yutan-on, Kausa lang maato; Sa di madugay matapos Kining pagpanaw nato. Unsay kapuslanan Kon makaangkon kita Manga bahandig kalipay Ug ang kalag mawala? Maingon sa manga bulak Nga kadyut rang malaya Kining atong kinabuhi Ug ang iyang himaya. Kon kamo nangabug-atan Tungod sa inyong sala, Moampo kamo kang Jesus- Luwason kamo Niya. Pagapilion ba ninyo Nga mosunod kang Cristo? Kini ang maayong pili- S'ya, paharion ninyo. tune→ (99. Oh, What Shall It Profit?)
60. Kasingkasing Mo Ablihi Ang pagtalikod sa sala, Karon buhata; Kasingkasing mo ablihi, O magdali ka. Samtang may kinabuhi ka Ug ang Dios nagahandum pa; Kaniya, O moduol ka. Ayaw paglangan. Ang kalooy N'ya tagdon mo, Tingog N'ya dungga, Kasingkasing mo ablihi Sa hangyo Niya. Kasingkasing mo ablihi Sa pagdapit N'ya; Gitanyag N'yang kaluwasan Dawaton mo na. Ang kalipayng di molubad, Karon, dawata; Ang kalinaw nga molungtad, Pasudlon mo na. tune→ (141. Close Thy Heart No More)
61. Ginatawag Ka N'ya Ginatawag ka N'ya aron mopauli; Halayo ka sa Iyang panon. Anaa ka sa dalan sa kamatayon; Diha, wala kay paglaum. Ginatawag ka ni Jesus; Pagaluwason kang bug-os. Alang kanimo, namatay Siya Aron lang mamaluwas ka. Makuyaw gayud imong ginaagian Ug diha way kasigurohan; Biyai ang kaugalingon mong dalan, Iya kang pagamandoan. Ang tanang kasubo sa kinabuhi mo Pagakuhaon gayud Niya; Pasayloon ka N'ya gikan sa sala mo Kay daku ang Iyang gugma. Sa pahulay pagahatagan ka Niya, Pagdali ug ayaw paglangan; Kon wala sa kasingkasing mo si Cristo, Kini dakung kapildihan. Copyright→ © tune→ (121. The Saviour Is Calling)
62. Kanimo ug Kanako Sa kalomo nagatawag si Jesus Kanimo ug kanako; Anaa nagatindog sa pultahan, Nagpaabot kanato. "Sa puy-anan, O mopauli ka na." Sa kalomo ginatawag ka Niya, "O mopauli ka na." Nganong pahulaton pa nato Siya, Nangamuyo kanato? Nganong di tagdon ang kalooy Niya, Kalooy N'ya kanato? Ang takna hamubo ug nagaagi Kanimo ug kanako; Ang kagabhion nagasingabot na Kanimo ug kanako. Ang kahibulongang gugma ni Jesus, Kanato gisaad N'ya. Bisan puno kita sa kasal-anan, Pasayloon N'ya kita. tune→ (113. For You and For Me)
63. Nganong Di Ka Magpasakop? Sa gipamalandong mo Ang imong kinabuhi, Nahibaloan nimo Nga kuhaon kini. Nganong di ka Magpasakop sa Ginoo? Moduol ka, dawata Siya; Ikaw maiya ni Cristo. Masubsub kang nagsulay Sa pag-alagad sa Dios Apan ang kasal-anan Kanimo minggapus. Ginapangandoy sa Dios Luwason ang kalag mo; Pagalig-onon ka N'ya Sa pag-alagad mo. O ayaw na paglangan Sa pag-alagad sa Dios Aron imong maangkon Ang pasaylong bug-os. Copyright→ © tune→ (133. Why Not?)
64. Nganong Akong Pagalaktan? Nganong akong pagalaktan Ang dalan sa kangitngitan Diin walay kalinawan? Si Jesus lang ang Dalan. Kasingkasing ko nabihag Sa kamatuoran sa Dios. Sa langit kun sa yuta man Walay sama kang Jesus. Ang tawhanon nga kaalam Padulong sa kasaypanan. May kalipay kon masabtan, Si Jesus ang Katarung. Di ko gayud maarangan Nga dag-on ang kasal-anan; Ang akong paglaum lamang- Dawaton ko si Jesus. Kon moalirong ang sala, Molaum ako Kaniya; Walay buling, putli Siya- Higala sa may sala. Copyright→ © tune→ (72. Why Should I Walk?)
65. Jesus Nga Hari Ko Jesus nga Hari ko, Imo ako; Magpabilin ako Sa kamot Mo. Akong pagadid-an Manga kalingawan Ug ang kalibutan- Imo ako. Ang lakaw sa uban, Pasagdan ko; Kanimo mouban Gayud ako. Yutan-ong himaya, Tawhanong tinguha, Gisalikway ko na- Imo ako. Tumanon kong tanan Pagbuot Mo; Manga kalisdanan, Antuson ko. Sala talikdan ko, Ako harian Mo Ug ubani ako- Imo ako. tune→ (163. Jesus, My Saviour King)
66. Haduol Ka sa Gingharian Haduol ka sa Gingharian Apan sa gawas sa pultahan; Pilia S'ya karon Aron makabaton Kinabuhing dayon- Di maglangan. Haduol ka na sa pultahan Apan naa sa kasal-anan; Karon magpili ka Ug mosulod ka na Aron molakaw ka Kauban N'ya. Haduol ka apan sa gawas, Mosulod ka ug mamaluwas; Dawata si Cristo Sa kinabuhi mo Ug mabatonan mo Ang paglaum. Copyright→ © tune→ (168. Close to the Kingdom)
67. Kanimo Lang Nagasalig O Jesus, Kanimo lamang, Akong pagsalig; Molaum sa pagluwas Mo Nga hingpit. Kanimo lang nagasalig Alang sa grasya Ug sa kapasayloan ko Sa sala. Ikaw lang, gisaligan ko, Maoy moagak Ug sa panginahanglan ko, Mohatag. Kanimo ang pagsalig ko Alang sa kusog; Pinaagi sa gahum Mo, Modaug. O Jesus, naa Kanimo, Akong pagsalig; Ayaw ako pagbiyai Malupig. tune→ (165. I Am Trusting Thee)
68. May Kamot Nga Ginatuy-od May kamot nga ginatuy-od Sa kalooy ug gugma; Maoy moagak sa tanan Ngadto sa puy-anan N'ya. Ang kamot sa kalooy, Ginatuy-od kanato; Ang kamot sa Ginoo, Makatabang kanato. Ang pagdapit sa Ginoo, Di ko ba pahimuslan? Pagapasub-on ko ba S'ya Nga angay alagaran? Nan, magapaagak ako Sa matuod kong Abyan; Siya ang pagasundon ko Hangtud sa katapusan. tune→ (90. A Hand Held Out)
69. Gidani sa Gugma sa Dios Gidani sa gugma sa Dios, Magahing kasingkasing ko Ug sa pag-anhi ni Jesus Ang kinabuhi naako. S'ya ang akong panig-ingnan Sa pagkinabuhi nako; Ako Iyang gikamatyan- Sukad karon Iya ako. Kalipay ko nga molakaw Sa dalang Iyang gilaktan; Maako na ang kalinaw Ingon man ang katagbawan. Sa dautang kalibutan, Siya ang andam nga Abyan; Kaniya ako mouban Kay nasayud S'ya sa dalan. Copyright→ © tune→ (91. My Wayward Heart)
70. Human Na Akong Magpili Human na akong magpili Nga mosunod kang Cristo; Way makabulag kanamo Kon S'ya ang saligan ko. Dalan sa kamatuoran Maoy pagalaktan ko; Bisan dunay kalisdanan, Magapadayon ako. Si Jesus ang Magmamando, Iya akong puy-anan; Di ako mag-inusara Dinhi sa kalibutan. Bisan sa atubangan ko Adunay kasub-anan Ug nagalibot kanako Ang bagang kangitngitan, Wala akoy kahadlokan Kay tultulan Mo ako. Kon Imo akong ubanan, Magapadayon ako. Bisan mokurog ang yuta Ug adunay kakuyaw, Ang pagsalig ko Kanimo Dili gayud mahanaw. Bisan magpas-an akog krus, Mosunod pa Kanimo; Bisan dunay katalagman, Magapadayon ako. tune→ (132. I Have Made My Choice)
71. Nagakatigum Na Kami Nagakatigum na kami, O Dios, sa ngalan Mo; Sa pag-ampo ug pagsulti, Kami tabangan Mo. Karon, O Dios, Sa panalangin Mo, Bubuan Mo kaming bug-os Samtang nia sa atubangan Mo. Nagakatigum na kami Nga may pagpaubos, Nagaampo sa tiilan Sa Ginoong Jesus. O Dios, among kinahanglan Ang Imong paghinlo- Sa dautang kaisipan, Kami hinloan Mo. O Dios, uban sa kalipay Igahalad namo Ang awit sa pagdalayeg Nga kahimut-an Mo. Copyright→ © tune→ (172. Apart With Thee)
72. Kami Nagakatigum Na Kami nagakatigum na Sa ngalan sa Ginoo; Unta ang Espiritu N'ya Magpalig-on kanamo. Dios, hupayon Mo kami, Tudloi nga mag-ampo; Matinud-anon kanunay, Namati sa tingog Mo. Kon Ikaw wala kanamo, Kawang lamang ang tanan. Kon ania Ka kanamo, Adunay kagawasan. Usa ra sa espiritu, Bulag sa kalibutan- Nagakatigum na kami, Dasigon Mo, Amahan. Kinahanglang magpabilin Sa punoan ang sanga Aron kini magabunga- Maingon kami unta. Copyright→ © tune→ (174. In The Name of Jesus Gathering)
73. Umari Kamo Ug Pamahulay "Umari kamo ug pamahulay, Nasayran Kong gikapuy na kamo; Manga kabudlay ninyo kalimti Ug magpabag-og kusog Kanako." "Bumulag kamo sa kalibutan Alang sa balaang kaambitan; Kauban Nako ug sa Amahan, Di gayud kamo pagabiyaan." "Isaysay Kanako, inyong buhat: Ang kadaugan ug kapildihan, Manga kahadlok, manga paglaum- Nasabtan Ko gayud kining tanan." "Iniggikan sa balaang tigum Panglakaw na kamo ug magbudlay." Di kawang, higayong makakat-on Sa Ginoo ug Iyang pahulay. tune→ (175. Come Ye Yourselves Apart)
74. Dios, Tam-is Mong Kabubut-on Dios, tam-is Mong kabubut-on, Sandiganan, puy-anan ko; Ikaw ang dalangpanan ko- Diha, malinawon ako. Kaayohan ang tuyo Mo, Mag-una Ka kanako, Dios; Mosunod ako Kanimo Nga may pagsalig nga bug-os. Ang tam-is Mong kabubut-on Nagdani gayud kanako; Bisan binihag, nalipay Sa dapit sa grasya Nimo. Dios, ang magaan Mong yugo Nagadasig sa kalag ko Ug ang akong kagawasan Mao ang pagdumala Mo. Ang hingpit Mong kabubut-on, Karon mamahimong ako; "Oo," tubag ko Kanimo- Matag sugo Mo, sundon ko. tune→ (263. Thou Sweet, Beloved Will)
75. Sa Among Tigum Sa among tigum, Dios, moduol Ka Sa kasingkasing Sa matag usa. Kami nag-ampo Ug nangamuyo Sa Imong grasya Nga kusog namo. Sa pamatuod Gikan Kanimo Idayag namo, Kabubut-on Mo. Ang Imong pulong Buhing tinapay; Ginahatag Mo- Halad nga lunsay. Paggikan namo Sa among tigum, Ang among tuyo, Magmauyonon. Mandoi kami Aron ang uban Nganha Kanimo Among tultulan. Copyright→ © tune→ (178. Fellowship)
76. Ginoo, Sa Among Tigum Ginoo, sa among tigum, Ubani kami; Sa Balaang Espiritu, Hatagi kami. Sa panig-ingnan Mo, Jesus, Kami nagsunod Ug pinaagi niini, Kami modaug. Ang among manga pag-ampo Dunggon Mo, Jesus, Ug ihatag Mo kanamo, Kusog nga bug-os. Wad-on Mo, kahadlok namo Sa manga tawo Samtang among ginatuman, Kabubut-on Mo. Bisan pag nagakaanam Kamig kadunot, Ang bag-o nga kinabuhi Ginapaabot. Copyright→ © tune→ (179. As We Gather)
77. Ania Ang Dios Ania ug nagapuyo Sa katawhan N'ya ang Dios; Tungod kanila nag-antus Ug namatay si Jesus. Ampingi kami sa dalan Nga gilaktan ni Jesus Ug sa kamatuoran Mo Agaka kaming bug-os. Ania ang Dios nangita Ug manga sulugoon; Magmauyonon lang kita Aron magmabungahon. Ania ang Dios kanato, Di N'ya kita pakyason; Kon Dalan gimahal nato, Iya kitang lig-onon. Ania S'ya kon mangitngit Ug nangalibog kita; Kamot N'ya maoy moagak Bisan nahigawad ta. Copyright→ © tune→ (173. God Is Here)
78. Tabangan Mo Kami, O Dios Tabangan Mo kami, O Dios, Ug dasiga sa pag-ampo; Ang manga kaaway kusgan, Grasya ihatag kanamo. Maluya gayud kami, Dios, Apan Dalan mahal namo; Hatagi kami ug kusog, Ikaw ang paglaum namo. Lamdagan Mo kami, O Dios, Aron kami manag-ampo Alang sa manga nawala Nga mahibalik Kanimo. Kasingkasing namo pun-a Sa kaalam nga langitnon; Sa pagkinabuhi namo- Madayag ang pagkadiosnon. Bisan sa langit kun yuta Way mahisama Kanimo; Maluloy-on, malomo Ka, Matuod nga Abyan namo. Copyright→ © tune→ (202. O Help Us, Lord)
79. O Dios, Ang Puloy-anan Mo O Dios, ang puloy-anan Mo, Ginahigugma namo; Dihay paglipay ug paghigugma Mo Ug diha among maangkon Ang kalan-ong langitnon Samtang nagpamalandong sa pulong Mo. Sukad sa pagsugod namo Sa pagsunod Kanimo, Makadaghan kaming nanagkaluya; Nag-ampo kami Kanimo Sa kasub-anan namo Kay masabtan Mo ang among pagluha. Pahumukon Mo, Ginoo, Ang kasingkasing namo Aron mahisilsil ang pagmando Mo; Ang among kaugalingon, Pagdid-an namo karon Aron mahimaya ang ngalan Nimo. Copyright→ © tune→ (181. Lord, We Love Thy Habitation)
80. O, Ang Pahulay sa Dios Nagapahulay na ako Sa kalinaw Niya; Aduna akoy kalipay Sa pagsugot Kan'ya. O, ang pahulay sa Dios, Pagkatam-is gayud! Ingon man sa Iyang tingog Ug gugmang di masukod. Karon ang kinabuhi ko Anaa kang Cristo; Sa dalang Iyang gilaktan Magalakaw ako. Bisan may kaguol ako Ug may kalisdanan, Siya mao sa gihapon Ang akong saligan. Kuptan Niya ang kamot ko, Sa pagmandong lubos, Hangtud sa pag-atubang ko Ug pag-uban sa Dios. Copyright→ © tune→ (313. Where All Is Peaceful)
81. Dios, Mosulti Ka Kanako Dios, mosulti Ka kanako, Ako ang ulipon Mo; Ang tingog Mong makahupay, Ginapaabot nako. Nagapamati ako- Unsa may isulti Mo? Dios, mosulti Ka kanako, Ikawng Magtutudlo ko; Masabtan Nimo pag-ayo Ang kasingkasing nako. Panalangini ako, Ako nga tinun-an Mo. O Dios, iandam Mo ako Aron tingog Mo dunggon Ug malipayong mosugot Sa balaan Mong pulong. Nagpamati Kanimo- Ako Imong ulipon. tune→ (255. Master, Speak)
82. Anak Na Ako sa Dios Anak na ako sa Dios, Si Cristo ang nagtubos Ug naghinlo kanako Sa mahal Niyang dugo; Ginaampo kong lubos, Kinabuhi ko sa Dios. Ako untang pagdid-an Kaugalingong dalan; Matuman, pagbuot Mo, Dili ang pagbuot ko. Magpuyo Ka kanako Ug harian Mo ako. Buksi ang dalunggan ko, Magpatalinghug ako; Ang pagkamasupakon Isalikway ko karon. Ang Imong kabubut-on, Akong pagatumanon. Nagapaubos ako, Nagasalig Kanimo. Tapusa ang buhat Mo Nga gisugdan kanako- Ipahisama ako Sa dagway sa Anak Mo. Copyright→ © tune→ (393. I Am Now a Child of God)
83. Mosulti Ka Kanako, Dios Mosulti Ka kanako, Dios, Aron mosulti 'sab ako; Sama sa pagpangita Mo, Nawala pangitaon ko. Agakon Mo ako, O Dios, Aron pagatultulan ko Silang manga nagalibod Ug nahimulag Kanimo. O Dios, tudloan Mo ako Aron ipasabot nako Ang manga buhing pulong Mo Sa kasingkasing sa tawo. Hatagi akog pahulay Aron akong sinultihan Makahatag ug kahupay Kanila nga gikapuyan. Gamiton Mo ako, O Dios, Sumala sa pagbuot Mo Hangtud Ikaw makita ko- Moambit sa himaya Mo. tune→ (225. Lord, Speak to Me)
84. Ang Buhing Tinapay Ang buhing tinapay ihatag Mo Ingon nga pagkaon sa kalag ko; Nahinangop ako, Dios, Kanimo. Ang buhing pulong Mo ang buot ko. Ang buhing tinapay ihatag, Dios, Aron ako matagbaw nga lubos; Ang hunahuna ko, tultulan Mo, Mandoi ang matag lakang nako. Ipahayag, O Dios, ang pulong Mo Aron mahimong tin-aw kanako; Sa paglakaw ko nga kauban Mo, Dagway Mo mahisilsil kanako. Panalangini ang kamat'oran Alang sa bug-os kong katagbawan Aron ang kagawasan maako Ug ang kalinaw mabatonan ko. tune→ (171. Break Thou the Bread)
85. Ginoo, sa Kalooy Mo Ginoo, sa kalooy Mo, Kanako, O mosulti Ka; Giuhaw ang akong kalag Sama sa namalang yuta. Ginoo, naa Kanimo Paglaum ug pahulay ko Tungod kay ginahupay Mo Ang kalag ko nga nasubo. Bisan pag pasidan-an Mo, Bulahan gihapon ako Kay Ikaw nga nagapanton, Nahigugma 'sab kanako. Ginoo, hinloi ako, Ang akong tuyo lig-ona; Ayohon Mo ang kalag ko Ug ang kusog ko bag-oha. Ginoo, sakopa ako Diha sa kabubut-on Mo- Malipayong nagatuman, Minandoan sa tingog Mo. Copyright→ © tune→ (227. Lord, Be Not Silent)
86. Ako May Halad Kanimo Ako may halad Kanimo, Jesus nga Sacerdote ko; Bisan kabus, ihatag ko, Mao ray maarangan ko- Unta kahimut-an Nimo. Dawaton Mo Ang kinabuhing halad ko; Kanimo lang- Hangtud man sa katapusan. Ang Imong labing maayo Gihatag alang kanako; Giantus Mo ang Calvaryo Ug ang pagyubit sa tawo Aron ang Dios, mailhan ko. Sukad karon, Imo ako, Ingon nga galamiton Mo; Ginahalad ko ang tanan Diha sa Imong tiilan- Unta Imong kahimut-an. Kinabuhi ko, gamita, Pangitaon ang nawala; Ang kalipay modagaya Kon karnero Mong nawala, Makaplagang tagsa-tagsa. Copyright→ © tune→ (286. An Offering I Would Bring)
87. O Dios, Mosulti Ka O Dios, sa pagduol namo Kami sultihan Mo Kay buot namong madungog Langitnong tingog Mo. O Dios, sa kalomo, Mosulti Ka matag adlaw; Mosulti Ka, O Dios, Kami magpaminaw. Sa kaugalingon namo, Mahigawad kami; Busa ubos sa gahum Mo Magpasakop kami. Kami walay kahadlokan Kon Imong mandoan; Tudloi kaming molakaw Sa tul-id Mong dalan. O Dios, gamiton Mo kami Sa gingharian Mo; Among kinabuhi Imo- Kini gamiton Mo. Copyright→ © tune→ (230. Lord, in Our Need)
88. May Katagbawan Na Ako May katagbawan na ako Sa akong Ginoong Jesus; Naguol kong kasingkasing Ginalipay Niyang lubos. Ang awit sa manga awit Maoy ginaawit nako Kay giluwas N'yag gidasig Ang binilanggong kalag ko. Matam-is gayud ang gugma Ug ang pakig-ambit Niya; Ako ang Iyang puy-anan, Kanako S'ya, kanako na. Ang mainiton N'yang gugma, Ang nakadani kanako; Gibiyaan ko ang sala, Midangop ako kang Cristo. Ang tingog N'ya, madungog ko, Katahum N'ya, makita ko, Pagmando N'ya, mabati ko; Karon ako na si Cristo. Pagasundon ko si Jesus, Ang way buling, bisan sala Hangtud ako mamahingpit Ug mahisama Kaniya. Kon ang panaw mahuman na Ug kadaugan maako, Sa pag-atubang Kaniya, Kalipay ko pagkadaku. Copyright→ © tune→ (253. I'm Satisfied in Jesus Now)
89. Matinumanon Man ang Dios Matinumanon man ang Dios Sa manga pinili N'ya, Sa pagdumala kanila Samtang nagpanaw sila. Bag-o gayud matag buntag Ang manga kalooy N'ya Kon maghulat lamang kita Sa atubangan Niya. Matinumanon man ang Dios Sa pagluwas kanila Gikan sa manga panulay Kon ginatintal sila. Matinumanon man ang Dios Sa matag saad Niya Ngadto sa manga pinili Nga nagasalig Kan'ya. Matinumanon man ang Dios Sa pagtawag kanila Sa tam-is nga kaambitan Hangtud sa puy-anan N'ya. Copyright→ © tune→ (232. God Is Faithful)
90. Bililhon Ang Pulong sa Dios Bililhon ang pulong sa Dios Sa mapaubsanon; Kasaligan ang saad N'ya- Magpabiling lig-on. Aron modaku Si Jesu-Cristo, Kinahanglan ko Nga magpaubos. Matagbaw si bisan kinsa Nga mangita Kan'ya; Ang nagapasakop sa Dios Modawat sa grasya. Sa mainitong pag-ampo, Mosulbong Kaniya Usa ka maamyong halad Nga kahimut-an N'ya. Sa madagayaon gayud, Panalanginan N'ya Bisan kinsang nagahalad Sa kinabuhi n'ya. Copyright→ © tune→ (249. How Precious Is the Word)
91. Panahon sa Panalangin Panahon sa panalangin Ginahatag ni Jesus; Ang tubod sa kaluwasan, Gikan Kan'ya nag-agos. Siya maoy kauban ko, Mahayag ang sidlak N'ya, Nagadayag ug paglaum Sa naa sa pag-luha. Panahon sa panalangin Makalipay kanako, Makahatag ug pahulay Gikan sa kabudlay ko. Ngano mang magkakapoy pa Ug magkaluya ako? Wala ba Siya magsaad, Kusog alang kanako? Bisan dunay kasub-anan Sa akong agianan Sa gihapon pagkatam-is Sa Iyang kaambitan. tune→ (228. Moments of Blessing)
92. Jesus, Tugob Sa Pagdayeg Jesus, tugob sa pagdayeg Ang kasingkasing namo Tungod sa kamatuoran, Sa kinabuhi Nimo, Sa kamatayon Mo sa krus Ug sa pagkabanhaw Mo. Ang among buhing paglaum Anaa lang Kanimo. Ang bililhong kaambitan Nga nagbugkos kanamo Labi pang nagakalig-on Ug matam-is kaayo. Usaha kami, Ginoo- Paghigugmaay namo Mao ang magapadayag, Gugma namo Kanimo. Niining kalibutana Nga mangitngit kaayo, Mahimo kaming kahayag Sa ubang manga tawo. Tudloi kaming motabang Sa manga nabug-atan, Magkakuyog sa pagpanaw Ngadto sa kalangitan. Sa tibuok namong panaw, Kami Imong ampingan Nga matinumanon gayud Hangtud sa katapusan. Gikan sa halayong dapit, Katawhan Mo tiguma; Umari Ka, Jesu-Cristo, Pinili Mo, angkona. Copyright→ © tune→ (239. Our Hearts O'erflow)
93. Moduol Ta sa Dios Moduol ta sa Dios, Ania na Siya; Mangapuno unta kita Sa Espiritu N'ya. Moduol ta sa Dios, Si Cristo ang dalan; Karon abli na kanato, Dapit nga balaan. Moduol ta sa Dios Aron mapasaylo; Sa dugo ni Jesu-Cristo, Dunay pagpasaylo. Moduol ta sa Dios Nga atong Amahan; Siya ang atong dalaygon Ug pasalamatan. Copyright→ © tune→ (185. Let Us Draw Near)
94. Ang Kinabuhi Ni Jesus Ang kinabuhi ni Jesus, O imong palandungon- Maglipay kini kanimo, Maghatag ug kalig-on. Dili ka gayud pakyason Sa Bugtong Anak sa Dios; Mag-antus uban Kaniya, Makab-ot mo ang balus. Ang sala sa daghang dagway Nagabatok kanimo; O magmatinumanon ka, Sunda ang Magmamando. Way buling nga kinabuhi Ang gihalad ni Jesus; Uban sa dakung kalipay Nagpahimuot sa Dios. Talikdan mo ang kangitngit, Ang kahayag laktan mo, Dumtan mo ang kasal-anan, Katarung ampingan mo. Copyright→ © tune→ (331. Evermore Consider Jesus)
95. Dungga Ako, Jesus Dungga ako, Jesus, Sa pangamuyo ko; Ako way kapahulayan, Hatagan Mo ako. Dungga ako, Jesus, Masulob-on ako; Buot koy kapahulayan Gikan sa sala ko. Ang dalan sa sala Dugay kong gilaktan Apan mopauli ako, Kanimo mouban. Sa gitinguha ko Manga kalingawan, Nahigawad lamang ako- Walay katagbawan. Nagakangitngit na, Ubanan Mo ako; Ayawako pagbiyai- Mao ang hangyo ko. Copyright→ © tune→ (14. Bow Down Thine Ear)
96. O Atong Palandungon O atong palandungon Ang Ginoong Jesus- Ang Cordero sa atong Dios Nga nag-antus sa krus. Magmatinumanon ta Maingon kang Jesus; Matinud-anon sa tinguha, Magpabilin sa Dios. Ang Dios ang nagauna Sa atong agian; Kon pagasulayan kita, May grasya S'yang andam. Puno gayud sa kuyaw Ang agian nato; Mag-ampo ta ug magtukaw Maingon kang Cristo. Sa gisaad nga Yuta, Haduol na kita; Mabilin kaha sa gawas Kun pasudlon Niya? Copyright→ © tune→ (364. Let Us Consider Jesus)
97. O Ginoo, Agakon Mo Ako O Ginoo, agakon Mo ako Hangtud matapos ang pagpanaw ko; Dumuloong lang dinhi sa yuta, Kinahanglan ko, Imong paggiya. Ginoo, ampingi ako Kay buot kong Kanimo mopuyo. Sa dihang duol Ka malipayon ako Ug di mahadlok kon ginaagak Mo. Ugaling kangitngit, mokuyanap Ug sa agianan ko motakyap- Sa kalooy, gilaraw Mo kini Aron gahum Mo, akong mabati. Tultulan Mo ako, O Ginoo Aron di magkulang, pagsalig ko; Tabangan Mo akong makadaug Sa akong manga pagpakigbisog. Copyright→ © tune→ (302. Dear Saviour, Lead Me)
98. Tudloi Kami Nga Manag-ampo O Dios, kinahanglan namo Ang kalooy Mo; Naa kami sa kakuyaw, O tabangan Mo. Tudloi kami Nga manag-ampo Kay ang gahum sa kangitngit Batok kanamo. Dios, Imo kaming iandam Sa pakigbisog; Ikaw lang ang among kusog Ug panalipud. O Dios, kaming katawhan Mo, Imong bantayan Kay daghang manga kaaway Ug manga laang. Ang Balaang Espiritu, Ihatag Mo, Dios; Ang manga pag-ampo namo, Dunggon Mong lubos. Copyright→ © tune→ (190. Teach Us How to Pray)
99. Nagaawas ang Kasingkasing Ko Nagaawas ang kasingkasing ko Sa pagdayeg sa akong Ginoo Kay sa kanunay ginahatag N'ya Ang kusog nga bug-os ug ang grasya Nga maoy hingpit nga kasulbaran Sa tanan kong manga kinahanglan. Kon panulay moabot kanako, Ang Ginoo moagak kanako Aron ako mag-ampo Kaniya Ug maangkon ko ang Iyang grasya; Didto ang kahadlok ko makuha Ug ang kusog ko mapabag-o N'ya. Sa katarung magalakaw ako Ug ipadayag ko ang grasya Mo Aron silang nagamasulob-on Sa buhing paglaum makabaton Ug inay nga naa sa pagluha, Mahibalhin sa kalipay unta. Copyright→ © tune→ (236. My Heart O'erflows)
100. Tudloan Mo Akong Mag-ampo Tudloan Mo akong mag-ampo, Kini ang akong pangamuyo; Jesus, buot kong makat-onan Ang kabubut-on Mo ug dalan. Adunay gahum sa pag-ampo Bisan pa sa daghang kasubo; Ang maong gahum sa pag-ampo Unta ihatag Mo kanako. Tudloan Mo akong mag-ampo, Ikaw maoy panig-ingnan ko; Ikaw ang kasigurohan ko, Tudloan Mo akong mag-ampo. Nagapuyo ako Kanimo Ug nia Ka gayud kanako; Ang akong mainitong hangyo, Kagahum ihatag kanako. tune→ (197. Teach Me To Pray, Lord)
101. Nagaampo Sa Kanunay Nagaampo sa kanunay Aron di magkaluya; Si Jesus makagagahum, Tabangan Niya kita. Sa kanunay nagaampo, Pamation N'ya kita; Iya kitang panalipdan Kay kita minahal N'ya. Nagaampo sa masubsub, Mangayo kitag gahum; Hangtud matapos ang panaw, Magpadayong malig-on. Nagaampong mainiton Kon dunay kasub-anan Ug kon mosalop ang adlaw Ug kita magabhian. Nagaampo sa kanunay Aron makapadayon Sa gisugdan natong lumba Hangtud ganti maangkon. Copyright→ © tune→ (192. Praying Always)
102. Malunhaw Ang Sibsibanan Malunhaw ang sibsibanan Nga alang sa panon Niya- Ang maayong Magbalantay Ug ang manga karnero N'ya, Halayo sa kaguliyang, Didto nagpahulay sila. Ang maayong Magbalantay Ug ang manga karnero N'ya Adunay kalipay didto Kay ang Dios kauban nila. Misulbong ang kaalimyon Samtang nag-ampo si Jesus; Buot natong awaton S'ya Sa atong pagduol sa Dios Aron ang atong pag-ampo Kahimut-an Niyang bug-os. Gikan sa manga kabudlay Moduol kita kang Jesus; Ang panginahanglan nato, Igahatag Niyang bug-os. Sa pagpaminaw Kaniya, May kalipay kitang tim-os. Ang kalisdanan antuson, Kini dili kapildihan- Bisan magpas-an kitag krus, Kaniya may katagbawan. Idayag nato sa tanan Ang Iyang gugma ug ngalan. Copyright→ © tune→ (309. How Fresh and Green)
103. O Dios, Ikaw Ang Buot Ko O Dios, Ikaw ang buot ko- Sa akong kalisdanan, Ikaw ang gipangita ko, Dungga ako, Amahan. Kon Ikaw wala kanako, Kasub-anan maako; Dios, mosulti Ka kanako Samtang naghulat ako. O Dios, Ikaw ang buot ko Ug ang kalipay nako- Itugot Mong makita ko, Hingpit nga katahum Mo. Hinloan Mo ako, O Dios, Gikan sa sala nako; Ang Imong gahum nga bug-os, Igo gayud kanako. O Dios, Ikaw ang buot ko- Natagbaw gayud ako Sa buhat nga gisugdan Mo Sa kinabuhi nako. Mahisama unta ako Sa dagway sa Anak Mo; Sa Balaang Espiritu, O Dios, patiki ako. Copyright→ © tune→ (252. My Soul's Desire)
104. O Balaang Espiritu O Balaang Espiritu, Kami patiki Hangtud moabot ang adlaw, Matubos kami. O Dios, hinloan Mo kami Aron ang Espiritu Mo Makakaplag ug pahulay Dinhi kanamo. O Balaang Espiritu, Kami tabangi; Sa Amahang maluloy-on Iduol kami. O Balaang Espiritu, Kami lamdagi Aron kang Cristo lang gayud Mosud-ong kami. O Balaang Espiritu, Pun-on Mo kami; Bunga ang nagpamatuod Nga Imo kami. Copyright→ © tune→ (207. Holy Spirit)
105. Espiritung Balaan Espiritung Balaan- Ginaagak Niya, Kang Jesus, matag buntag, Ang akong hunahuna. Bumangon ug mag-ampo, Tubaga ang tawag Aron way makaulang, Di mabitik sa lit-ag. Espiritung Balaan- Pagbadlong N'ya hinay, Giagak ako ngadto Kang Jesus nga namatay. Kasingkasing ko unta Pasakop Kaniya; Sa paghiusa namo Masayran ko'ng gugma N'ya. Espiritung Balaan- May tambag kanako, "Ang tanang kabalaka Kang Jesus itugyan mo." O kalag, mosalig ka Sa gugma N'yang daku; Ang tanan ipiyal mo Sa Haring nagamando. Copyright→ © tune→ (210. Gently the Holy Spirit)
106. Nahibalo ang Amahan Nahibalo ang Amahan- Nagtoo ako Nga ang akong kaayohan Ang Iyang tuyo. Ang kalipay ug kasubo Sa kinabuhi, Buot Niyang agian ko- Maayo kini. Nahibalo ang Amahan Sa pag-amoma Ug ngadto sa Iyang dughan Ako gakson N'ya. Bisan may kahigawaran Ug may kasubo, S'ya gihapon ang dalangpan Ug saligan ko. Ang pagsalig ko Kaniya Motubo unta Ingon man ang kalipay ko Sa Iyang gugma. Duna akoy katagbawan Sa pagmando N'ya Kay ang akong kaayohan, Maoy tuyo N'ya. tune→ (276. Precious Thought)
107. Gihigugmag Gipili N'ya Gihigugmag gipili N'ya- O pagkatam-is gayud! Maoy nag-awhag kanako Nga Kaniya mosunod. Magmatinumanon Kan'ya Ug Iyang kahimut-an, Mao ang akong tinguha Hangtud sa katapusan. Matam-is nga hinumduman, Pagtawag N'ya kanako; Maoy naghatag kalinaw Ug kalipay kanako. Puy-anang kahimut-an N'ya May katagbawang bug-os; Adlaw-adlaw may kahayag Kay naa man si Jesus. Copyright→ © tune→ (365. Approved and Faithful)
108. Kita Sama Sa Mga Bulak Kita sama sa manga bulak Nga sa makadyut mangalaya; Ang anino sa kamatayon Nagakaduol sa matag usa. Kitang tanan nagapanaw Nga padulong sa katapusan; Pagkasubo nga palandungon, Manga kinabuhing giusikan. Kinabuhi sama sa landong Nga padulong sa kamatayon; Manga kalingawan sa yuta, Kawang lang ug dili mapuslanon. Sa adlaw sa pagkabatan-on, Ang Magbubuhat, hinumdumi; Kinabuhi nato matapos, Dili na mobalik ang nangagi. Sa panahon sa kasub-anan, Si Jesus lang atong tutukan; Nag-antus Siyang may kaaghop, Gugma ba Niya mausik lamang? Copyright→ © tune→ (97. We Are Fading)
109. Dili Ko Gayud Malimtan Dili ko gayud malimtan Dihang miabot si Jesus Ug gipuno Niya ako Sa manga bahandi sa Dios. Dili ko gayud malimtan Sa nagsulti S'ya kanako, "Kon tinuod kang tinun-an, Krus pas-ana, sunda Ako." Dili ko gayud malimtan Ang gugma Niya kanako; Gibiyaan N'ya ang langit Ug gitagad Niya ako. Karon tataw na kanako Kabubut-on Niyang hingpit; Ang yanong kamatuoran, Kanako tam-is nga awit. Dili ko gayud malimtan Dihang Dalan gilaktan ko- Matag tikang sa pagsunod, Nagpabag-o gyud kanako. Copyright→ © tune→ (284. I Never Can Forget)
110. Ang Gugma Sa Manluluwas Ang gugma sa Manluluwas Igo ug dili mopakyas Hangtud ako maluwas na Ug magpuyo kauban N'ya. Gugma mao ang nag-agak Kang Jesus hangtud Calvaryo; Tungod kanako namatay- Ang gugma N'ya nakita ko. Bisan dili ako takus, Ang langit giandam sa Dios Diin ang manga tinubos Dunay kalipay nga bug-os. Binistihan sa katarung, Nawong N'ya ilang masud-ong; Magabaton sa ngalan N'ya, Mobarug silang way sala. Unya kining awit nila, "Aniay hingpit nga gugma- Corderong way ikasaway, Tungod kanako namatay." Copyright→ © tune→ (217. My Saviour's Love)
111. Labi Kang Mahalon Manluluwas, dunggon Mo Ang pag-ampo ko; Ang gugma ko Kanimo, O dugangan Mo. Ikawng kinabuhi ko, Kanako magpuyo Ka; Labing higugmaon Ka- Akong tinguha. Labi Kang mahalon; Ang gugma ko Kanimo, O dugangan Mo. Migikan Ka sa langit Tungod kanako Aron gikan sa sala, Tubson Mo ako. Gugma ug pag-antus Mo, Nakatandog kanako; Ang gugma ko Kanimo, O dugangan Mo. Hangtud sa kamatayon Gihigugma Mo- Ihalad ko Kanimo Kinabuhi ko. Buot kong makig-ambit Sa Imong kasub-anan, Kadungganang batonan Ang Imong ngalan. Gitubos Nimo ako Sa Imong dugo; Gugmang dili matukib- Gipadayag Mo. Giuhaw ang kalag ko Ug nangandoy Kanimo; Tugob sa Imong gugma, Kasingkasing ko. Copyright→ © tune→ (219. Love Thee More)
112. Ang Gugma Ko, Cristo Ang gugma ko, Cristo, dugangan Mo; Patalinghugi ang pag-ampo ko. Kini ang tuyo ko Ug hangyo Kanimo, "Ang gugma ko, dugangan Mo." Bisan agian ko ang kasubo, Ikaw ra gayud ang saligan ko. Kon mag-antus ako Kini ang awit ko, "Ang gugma ko, dugangan Mo." Ang ulahing honghong sa kalag ko, Magapasidungog pa Kanimo. O mahal kong Cristo, Kini ang hangyo ko, "Ang gugma ko, dugangan Mo." tune→ (220. More Love to Thee)
113. Dios, Tudloi Ako sa Dalan Mo Dios, tudloi ako Sa dalan Mo; O ako agaka, Tabangan Mo- Lakang, tul-iron ko, Mosalig Kanimo. Kanako, itudlo Ang dalan Mo. Kon kasingkasing ko May kasubo, Dios, tudloi ako Sa dalan Mo; Sa kahigawaran Kun sa kadaugan, Kanako, ang dalan, Itudlo Mo. Kon nagduhaduha Ug may bagyo, Dios, tudloi ako Sa dalan Mo; Kon may kagul-anan Ug may kasakitan, Matarung Mong dalan, Itudlo Mo. Samtang buhi ako, Tudloan Mo Nga matagbaw ako Sa dapit ko; Hangtud makalampus, Makab-ot ang balus, Tudloi ako, Dios, Sa dalan Mo. tune→ (60. Teach Me Thy Way)
114. O Tudloi Ako O tudloi ako Aron akong gugma Sama unta sa gugma Mo Kanako sa una. O tabangi ako Moampo Kanimo; Ang kagahian ko, O Dios, Unta kuhaon Mo. O hatagi ako Sa Imong kaalam Aron sala talikdan ko Ug di makaulang. O tabangi ako Nga magpasaylo, Dios; Sa pagkamapahitas-on, Hinloan Mong lubos. O tabangi ako Sa paggawi nako Aron pulong ug buhat ko Kahimut-an Nimo. Copyright→ © tune→ (226. O Teach Me How to Love)
115. Ang Buot Ko Buot kong labi pang mailhan Ka, Labing duol unta sa pag-ampo; Sa tingog Mo maminaw nga bug-os, Dios, ang gipili Mo, pilion ko. Buot kong labi Kang alagaran, Ang Imong gahum labing saligan; Pagbuot Mo labi kong masayran Ug ang saad Mo labi pang kuptan. Buot kong magpabilin Kanimo Ug mosimba sa atubangan Mo; Labing malinawong magpahulay Sa pagluwas ug pag-amoma Mo. Buot kong labi pang makaplagan Katahum sa Imong manga pulong Apan labaw sa tanan, buot ko, Makita Ka sa nawong ug nawong. tune→ (362. Longings)
116. Gugma Maoy Bandila Gugma maoy bandila Sa gingharian N'ya, Sa manga pakigbisog Atong iisa; Bisan pa may kakuyaw Bandila, iisa- Paglaum sa katawhan, Pagdayeg Kan'ya. Gugma maoy bandila Sa gingharian N'ya- Kini ang magpaila Anak N'ya kita. Naghigugmaay sama Sa paghigugma N'ya, Kita, sa Iyang gugma, Nagkahiusa. Ang tuyo sa kaaway Dauton bandila; Sa paghigugma Kan'ya, Modaug kita. Sa hingpit Niyang grasya, Kusog nato bug-os; Ang gugma N'ya kanato Way pagkatapos. Copyright→ © tune→ (218. Love Is The Kingdom's Banner)
117. Humawid Ka sa Anak sa Dios Kon kasingkasing mo malipayon Ug kalag mo may paglaum, Kon may pagdaug ka ug duol S'ya Ug malantaw, purongpurong, Humawid ka sa Anak sa Dios Bisan asa Siya Ug sa putling pagkinabuhi, Pagpanaw tapusa. Kon kasingkasing mo nabug-atan Ug nagakaluya ka na, Kon nagapugas kang may kasubo Ug kapildihan makita, Ang pagpakigbisog mo matapos Ug magapasalamat ka Sa pagsulayng nagtudlo kanimo Nga mahalon ang dalan N'ya. Copyright→ © tune→ (350. Just Cling)
118. Sa Langit, Dios May Bahandi Sa langit, Dios may bahandi, Pagkadili maihap, Kalipayng way katapusan- Cristong mahal N'yang Anak. Sa yuta, Dios may bahandi, Pagkadili matugkad- Si Cristong ginapadayag Sa Iyang manga anak. Pinaagi sa sudlanan Tugob sa Iyang grasya, Sa nasubong kasingkasing Misidlak, kahayag N'ya. Sudlanang kabus nagdala Nga malipayong bug-os Sa Iyang daku nga gasa- Ang Anak N'yang si Jesus. Bisan pa gisulayan ka, Pagtawag N'ya halangdon; Mahinlo aron kapuy-an Sa Iyang gugmang diosnon. Bisan tinamay sa yuta, Sudlanang labing ubos, Nagabaton ug bahandi- Ang himaya ni Jesus. Bisan kita wa hiilhi, Mahimong binalaan; Sudlanan nga alang sa Dios, Tugob ni Cristo lamang. Unta sa pagkatawhanon, Cristo di masalipdan Aron nga igamantala Ang Iyang kasaysayan. tune→ (351. God In Heaven)
119. O Dios, Salamat sa Adlaw O Dios, salamat sa adlaw Sa gikapoy kami Ug napamatud-ang igo Ang gugma Mong putli; Sa manga dalang malisud Ug adlawng maunos Kanhi nga milakaw kami Kauban ni Jesus. Salamat, Dios, sa pahulay, Naangkon kang Cristo Ug sa angay makat-onan Nga kalolot Nimo; Sa among pagpakigpanaw Kauban ni Jesus Ngadto sa pakig-ambitay Sa puy-anan Mo, Dios. May kalipayng di molubad Bisan mangitngitan; Ang Ginoo, Dios nga buhi, Ang among kauban. Didto sa kahimayaan Samtang nagasimba, Kon luha mahinumduman, Daygon gihapon S'ya. Ginahinumduman namo Sa among paghago, Gihatdan N'ya kamig tubig Bayad, Iyang dugo; Karon nagalakaw kami Sa dalan ni Jesus Ug among nahikat-onan Ang tuyo Mo, O Dios. tune→ (240. We Thank Thee, Lord, for Weary Days)
120. Magapanaw Uban sa Manunubos Ko Magapanaw uban sa Manunubos ko, Ako gipangitag nakaplagan; Gipasaylo Niya ako sa bug-os Ug giagak N'ya sa Iyang dalan. Wala akoy higala sama kang Jesus; Magapanaw akong kauban Niya. Wala man gayuy makabulag kanamo Bisan pa sa langit kun sa yuta. Wala akoy higala sama kang Jesus; Tungod kanako, S'ya nagpaubos Aron ako, makiglipay Kaniya Karon ug sa walay pagkatapos. Gihigugma akong bug-os sa Ginoo; Ang pagkamatarung ug grasya N'ya Maoy magahimo kanakong takus Magpuyo sa langit kauban N'ya. Magapanaw akong kauban ni Jesus Bisan pa talikdan S'ya sa uban; Walay makatupong sa katahum N'ya- Kanako, gugma N'ya, mag-atiman. Copyright→ © tune→ (345. I Will Journey All the Way)
121. Di Ko Na Mabakwi Dios, ang bug-os nga tuyo ko, Kinabuhi ihalad ko; Ang panaad ko Kanimo, Di ko na mabakwi. Dios, nagsaad ako, Kini nadunggan Mo; Ang panaad ko Kanimo, Di ko na mabakwi. Ginatubag ko si Jesus, Ginapasakop kong bug-os Ang kinabuhi ko sa Dios; Di ko na mabakwi. Kinabuhi ko Iya na, Kasingkasing ko trono N'ya, Kini alang ra Kaniya; Di ko na mabakwi. Maningkamot gayud ako Grasya Niya ang kusog ko, Bisan mag-antus, saad ko Di ko na mabakwi. Copyright→ © tune→ (346. I Cannot Now Go Back)
122. Kahibulungan Gayud Kahibulungan gayud Buhat Mo kanako- Kinabuhi nabag-o Sa pag-abot Nimo Kay Imong gitultulan Ang manga lakang ko; "Kalibutan, did-an mo," Honghong Mo kanako. Kinasingkasing unta Nga ako molakaw; Yuta nagakahanaw Ug balus malantaw. Kaaway sa kalag ko Kanako nag-ulang; Buot n'yang makita ko Dakung kausikan. Apan gipakita Mo Ang labing bililhon- Purongpurong nga andam Sa matinumanon. Ampingi nga matin-aw Ang akong panan-aw Aron kabubut-on Mo Makita sa tataw; Dili ko unta tagdon, Kalingawan dinhi Ug inay nga mahadlok, Kanimo mamati. Copyright→ © tune→ (359. So Strange It Seems)
123. Gidaug sa Ginoo Gidaug sa Ginoo Kining kalibutan; Sa pagsunod Kaniya Dunay kadaugan. Kauban ni Cristo Magalakaw ako; Gimahal Niya ako, Pagkabulahan ko! Sa dugo sa Ginoo Nagasalig ako; Ang tanang sala nako, Iyang gipasaylo. Gugma N'ya ang motabang Kon maglisud ako; Iya akong giluwas, S'ya pagadaygon ko. Ang magtubo sa grasya Ug sa Iyang gugma Hangtud sa katapusan Pagabaslan Niya. Copyright→ © tune→ (360. I Have Overcome)
124. Ang Labing Maayong Yuta Ang labing maayong yuta, Atong ginatinguha; Lumalangyaw lamang dinhi- Dunggon nato, tawag N'ya. Buot N'yang mosunod kita Sa lakang sa Ginoo; Ang Iyang putli nga gugma, Magatabang kanato. Masubsub may kagul-anan Dinhi sa kamingawan Apan malipayon kita, Nasayud S'ya sa dalan. Nagapakigduyog kita Sa manga pag-antus N'ya Ug may bag-ong kinabuhi Sa kaambitan Niya. Unta atong tinguhaon Mahisama kang Jesus; Kinabuhi nato Iya- Dasdas aron molampus. Ang tanang kabubut-on N'ya, Maoy labing maayo; Paglabay sa kalisdanan, Ang kalipay maato. Copyright→ © tune→ (348. Seeking For A Better Country)
125. Kinabuhi Usahay Mangitngit Kinabuhi usahay mangitngit, Dili ako makasabot; Nagatan-aw Ka gikan sa langit, Motabang sa nagasugot. Dios, Imo akong tabangan Aron moampo Kanimo; Ang kabubut-on Mo ang matuman, Dili ang kabubut-on ko. Ang pagtul-id sa kinabuhi ko Dili ko arang mabuhat; Tultulan ug ampingan Mo ako Aron di mahisalaag. Sa gahum Mo himoon Mo ako Sama sa linghod nga tanum- Sayon nga bawgon sa paghikap Mo Aron Ikaw akong sundon. Unta makita kong tin-aw karon Ang naa sa unahan ko Ug ako magapadayon gayud Hangtud balus madawat ko. Copyright→ © tune→ (261. Not My Will, but Thine)
126. Dili Sa Mga Tawo Dili sa manga tawo Nagabudlay ako Kundili Kanimo, Dios, Nagalakaw ako. Dili ko igsapayan Ang sulti sa tawo; Matarung ang hukom Mo Sa kinabuhi ko. Kanimo nag-alagad ako- Sa manga kasakitan, Kapuslanan kun kapildihan, Ikaw ang alagaran. Unta ang Imong gugma Magtultol kanako; Mahisama kang Jesus, Matuod ang tuyo. Bisan sa kangitngitan Kun sa kahayag man, Ang kalag ko hatagi Ug kapahulayan. Kasingkasing nga sad-an Dili kasaligan; Di mahimo sa tawo Magtul-id sa lakang. Siya nga maalamon Motutok kang Jesus, Molakaw sa kahayag, Mosunod nga bug-os. Copyright→ © tune→ (325. Not Unto Men I Labour)
127. Ayaw Ako Tugoti nga Masubo Ayaw ako tugoti nga masubo Sa di kinahanglang kasub-anan; Kay nahibalo Ka sa kaugmaon, Ikaw ray akong pagasaligan. O Dios, unta ang pagsalig nako Magpabilin Kanimo. Magpabilin unta sa halaran Mo Ang kinabuhing ginahalad ko; Ayaw itugot nga ako mosibog Sa akong pag-alagad Kanimo. Lig-onon Mo, O Dios, ang paglaum ko Ug ang akong pagsalig kang Cristo; Bisan natulog na sa kamatayon, Pagbalik N'ya, pukawon Mo ako. Copyright→ © tune→ (340. Let Not My Soul)
128. Maihap Sa Katawhan Sa Dios Bahandig kaalam, wa ko pangandoya Aron sa tawo pagadaygon; Ang akong tinguha nga ako maihap Kanila nga matinud-anon. O ako, maihap sa katawhan sa Dios, Sa manga may kaisog, matinumanon; Maihap, maihap Kanila nga matinud-anon. Bisan di ko bahin mag-una sa gubat Apan andam akong motabang; Barugan ko gayud pagkamatarung N'ya, Magamaunongon diin man. Natagbaw na ako kon akong nasayran Nga ako nahimut-an sa Dios Ug sa akong dapit, ako magpabilin, Sa panaw sundon ko si Jesus. tune→ (337. Counted In)
129. Dunay Kapuslanan Dunay kapuslanang mag-alagad ta Nga matinud-anon gayud kang Jesus; Adunay kalinaw ug katagbawan Si bisan kinsang mosunod nga lubos. Dunay kapuslanang magtigum kita Ug manga langitnong katigayunan; Di kawaton ang natigum sa langit- Kang Jesus kini may kasigurohan. Dunay kapuslanang maghatag kita Sa tibuok kinabuhi Kaniya; May kapuslanang mahigugma kita Sa manga butang nga kahimut-an N'ya. Dunay kapuslanang kita mamatay Aron dinhi kanato maghari S'ya; Si Jesus mobalik ug di maglangan, Andam ba kitang mosugat Kaniya? Copyright→ © tune→ (108. It Pays to Serve Jesus)
130. Ihatag Mo ang Labing Maayo Ihatag mo sa Ginoo Imong labing maayo; Kusog sa pagkabatan-on Kaniya ihalad mo. Si Jesus ang panig-ingnan, Matinud-anon Siya; Maarangan mo buhata- Kini igo Kaniya. Ihatag mo sa Ginoo Imong labing maayo; Dala ang hinagiban N'ya, Gubat atubangon mo. Ihatag mo sa Ginoo Imong labing maayo; Kaniya lamang ihalad Ang kasingkasing nimo. Ang Anak N'yang pinalangga, Gasa alang kanato; Siya imong dalayegon Sa pagkinabuhi mo. Ihatag mo sa Ginoo Imong labing maayo; Gitubos ka sa dugo N'ya, Migikan S'ya sa trono. Kinabuhi N'ya gihalad Aron mamaluwas ka; Pagsimba ug pagtahod mo, Ipahinungod Kan'ya. tune→ (33. Give Of Your Best)
131. Gihigugma Nako Gihigugma nako Ang hingpit nga Dalan; Si Jesus pagasundon ko, S'ya ray alagaran. Gihigugma nako Ang Magbalantay ko; Ang Iya rang kabubut-on Ang tumanon nako. Hingpalgan N'ya ako Nga tugob sa sala; Apan ako gipasaylo Ug gilipay Niya. Nagdasig kanako Ang kinabuhi N'ya; Ginamahal ko ang dalan Nga gilaktan Niya. S'ya ang Magmamando Sa kinabuhi ko Ug ang Iyang kabubut-on Maoy tumanon ko. Copyright→ © tune→ (254. I Love the Perfect Way)
132. Dios, Pagkamaayo Gayud Dios, pagkamaayo gayud Nga ang Imong katawhan Nagkahiusag binugkos Sa Anak ug Amahan. Nagayukbo kami, O Dios, Hatagig kagawasan; Sa panaghiusang bug-os, Kami Imong dihugan. Samtang kami nagasimba May pagdayeg, kataha, Dios, kami panalangini Ug dayong kinabuhi. Dios, pagkamaayo gayud Nga ang Imong katawhan Nagkahiusag binugkos Sa Imong binuhatan. Unta ang Espiritu Mo Maghiusa kanamo, Sa kalomo nagahatag Ug kalinaw kanamo. Dios, pagkamaayo gayud Nga ang Imong katawhan Nagkatinambayayongay Hangtud balus mahuptan. Sila, binugkos sa gugma, Nagaduol Kanimo, Kasingkasing nagaawas Sa pagdayeg Kanimo. Copyright→ © tune→ (332. Lord, How Good)
133. O Ma-usa Unta Sila "O ma-usa unta sila," Ang pag-ampo ni Jesus Samtang S'ya kauban nila Ayha namatay sa krus. Nagkahiusa kita Uban sa gipangtubos Ug S'yang nagmahal kanato Sa walay pagkatapos. "O ma-usa unta sila Ingon nga Kita usa." Bisan dyutay lamang sila Mahimong saksi Niya. "Silang manga magatoo Kanako usahon Mo; Tungod niini madayag Nga gisugo Mo Ako." "O ma-usa unta sila," Karon nangamuyo S'ya; Buot N'yang makita sila, Binugkos sa gugma N'ya. Copyright→ © tune→ (333. May They All Be One)
134. Natago sa Dios Matam-is gayud, O Dios, Nga hunahunaon ko Paghatag Mo kanako Sa pakigdait Nimo. Ako, uban kang Cristo, Natago na Kanimo. Naa na sa kamot Mo Kining kinabuhi ko, Gisalipdan sa gugma Ug sa dakung gahum Mo. Ako, uban kang Cristo, Natago na Kanimo. Siya nga kalinaw ko Ug kinabuhi nako, Namatay didto sa krus Aron matubos ako Ug matago Kanimo Nga kauban ni Cristo. Copyright→ © tune→ (258. Hidden)
135. Ang Ginahandum Mo Kon may kalisdanan ako Ug matunok ang dalan ko, O Dios, ginahandum Nimo Ang bahin kanako. Dios, bahin kanako Ang ginahandum Mo; Di gayud ako mahadlok- Duol Ka kanako. Bisan may manga pagsulay, Kabalaka ug kaaway, Ginahandum Mo kanunay Ang bahin kanako. Bisan pa sa kalisdanan Kun sa manga kasub-anan, Duna akoy katagbawan Sa Imong paghandum. tune→ (289. Thou Thinkest, Lord, of Me)
136. Mouban Ako Kang Jesus Mouban ako kang Jesus Bisan may nagaulang; Di gayud ako mobulag Hangtud sa kahangturan. Kang Jesus, mouban Hangtud sa kahangturan. Dili ko pagabudhian Siya nga Ginoo ko; Gugma N'ya, mahal kanako, S'ya ang pagasundon ko. Magpanaw ako kanunay Kauban ang Ginoo; Wala gayuy makabulag Kaniya ug kanako. Ang among panaghiusa Labing magakalig-on; Di gayud ako mobulag Apan magapadayon. Copyright→ © tune→ (290. All the Way)
137. Privilegio Kong Magbudlay Gihatagan ako sa Dios Usa ka kinabuhi; Buot Niyang pagapuy-an, Di ako magdumili. Privilegio kong magbudlay Nga kauban ni Jesus; Sama sa manga nag-una, Matinumanong bug-os. Ginaampo ko ang tanan, Tumanon ko, buot N'ya; Ang Iyang gikahimut-an Kanako buhaton N'ya. Igahalad ko Kaniya Akong labing maayo; Mainiton kong tinguha- Kahimut-an N'ya ako. Bahin ko ang makig-ambit Sa pagkatinamay N'ya, Sa pagdagmal, sa kasakit Ug sa Iyang himaya. Copyright→ © tune→ (353. Mine The Privilege)
138. Kasingkasing Ko Nagapahulay O Dios, ang kasingkasing ko Nagapahulay man, Tuburan sa panalangin Akong nakaplagan; Ikaw ra ang nagatagbaw Sa panginahanglan, Ang hatag sa kalibutan Kapakyasan lamang. Kasingkasing ko nangandoy Sa tubig nga buhi Ug bahandi sa gugma Mo- Ania ra dinhi! Duna akoy bag-ong awit- O Dios, dalaygon Ka Tungod sa wa pa madawat Nga bug-os Mong grasya. O Dios, dalayegon Ikaw Kay gibati nako Kahuyang nga nagaawhag Nga ako mag-ampo; Aduna akoy kalipay Tua pa sa tago, Ginatipigan Mo kini Alang ra kanako. Kasingkasing may pahulay Sa pag-alima Mo Ug ang tingog sa kalipay Maoy madungog ko- "O, Ikaw ang akong bahin," Daghang nanag-ingon; Ang tingog sa awit nila Walay kamatayon. tune→ (244. My Heart Is Resting)
139. Kasingkasing Kinahanglan Kasingkasing kinahanglan Dinhi sa kalibutan: Kadtong way pagduhaduha, Cristo ang ginasundan, Dunay kaisog, kasibot Ug tinguha nga lonlon Nga Dios lang ang higugmaon, Dayegon ug awaton. Kasingkasing nga malig-on Sa mainit nga bugno- Di hadlok sa kamatayon, Sa Dios lang nagatoo. Kasaligang kasingkasing, Mabinationg bug-os, Dili gayud maluibon, Tugob sa gugma sa Dios. Kasingkasing nga gipuy-an Ug sa Dios, gimandoan; Bisan gisakit nag-ampo, "Pagbuot Mo matuman." Kasingkasing nga may gugma Alang sa nangawala, Mahumok ug maluloy-on Sa dato kun timawa; Kasingkasing nga giampo Mahisama kang Jesus, Malipayong nakig-ambit Sa kalisdanan sa krus. tune→ (321. Hearts It Is The World Requires)
140. Dunay Usa Ka Tinguha Dunay usa ka tinguha Kining kasingkasing nako- Tumanon ang kabubut-on Sa langitnong Amahan ko. Kining akong kinabuhi Ginaampo ko Kaniya; Pagaampingan N'ya kini Hangtud sa puloy-anan N'ya. Dalang gilaktan ni Jesus Aron mamaluwas ako Sundon nakong malipayon; Biyaan ko ang dalan ko. Nganong ginapangita ko Manga butang nga mahanaw? Gitubos ako ni Cristo, Siya lang ang makatagbaw. Copyright→ © tune→ (358. My Heart Has One Desire)
141. Mahumok Nga Kasingkasing Kasingkasing nga mahumok, O ihatag Mo kanako, Bag-o ug matinud-anon Sama sa kasingkasing Mo. Kuhaa kanako gahing kasingkasing, Ang puno sa grasya, ihatag kanako; Tugob sa kalooy ug masinabuton, Mao ang ihatag Mo kanako. Kasingkasing nga mahinlo, O ihatag Mo kanako; Bisan dili ako takus, Espiritu Mo magpuyo. Kalimtan ang sayup, gibuhat kanako Ug ipakita ko ang Imong kalomo; Putling kasingkasing, mapinasayloon, Mao ang ihatag Mo kanako. Kasingkasing nga way limbong, O ihatag Mo kanako Aron sa nanginahanglan Kanunay motabang ako. Buot kong mabati, pagbati sa uban, Parehong tabangan- kaawayg higala; Kasingkasing unta nga madinuyogon, Ang akong batonan, bisan asa. Copyright→ © tune→ (215. A Tender Heart)
142. Mabuhi Ka Alang sa Uban O mabuhi ka unta Alang sa ubang tawo; Nabuhi man sa ingon Ang Manluluwas nato. O mabuhi ka unta Aron kinabuhi mo Mahimong panalangin Alang sa ubang tawo. O mabuhi ka unta Alang kang Jesu-Cristo Nga nabuhig namatay Alang sa ubang tawo. O mabuhi ka unta Uyon sa pagbuot N'ya- Manggihatagong bug-os, May tinuod nga gugma. Kon ikaw mamatay na Ug mopauli sa Dios, Pagkadakung kalipay- Maangkon mo ang balus! tune→ (324. Live For Others)
143. Ginoo, Ikaw Nasayud Ginoo, Ikaw nasayud Sa panginahanglan ko; Sa pag-ampo, nagahulat Nga mamati Kanimo. Unta may pag-uyon ako Sa Imong kabubut-on; O Imo akong tagbawon Sa Imong buhing pulong. Kalag ko nagapangandoy Sa Imong kahupnganan; Binalaan, nahimut-an, Ako Imong patikan. Ginoo, Ikaw nasayud Sa panginahanglan ko; Mosunod ako kanimo Diha sa kahayag Mo. Sa manga kaluyahon ko, O tabangan Mo ako; Himoang sama kang Jesus Kining kinabuhi ko. Ginoo, Ikaw nasayud Sa panginahanglan ko; Dungga ang akong pag-ampo Ug ako kaloy-an Mo. O hinumdumi ako, Dios, Grasya Mo kinahanglan Aron makasunod ako Hangtud sa katapusan. Copyright→ © tune→ (200. Lord, My Heart's Deep Need)
144. Pas-anon Mo ang Imong Krus "Pas-anon mo ang imong krus," Giingon ni Jesu-Cristo, "Kon mosunod ka Kanako, Kaugalingon, did-an mo." Pas-anon mo ang imong krus Ug dili ka mabalaka Kay tabangan ka ni Jesus- Igo gayud ang grasya N'ya. Pas-anon mo ang imong krus Ug dili mo ikaulaw; Ang krus usab giantus N'ya Aron mamaluwas ikaw. Pas-anon mo ang imong krus Ug mosunod ka kang Jesus; Kini maghatud kanimo Sa tinuod nga paglampus. tune→ (96. Take Up Thy Cross)
145. Jesus, Krus Ginapas-an Ko Jesus, krus ginapas-an ko Sa pagsunod Kanimo; Bisan ako ginatamay, Magapadayon ako. O Cristo, tungod kanako Naula ang dugo Mo; Bisan ila Kang talikdan, Mosunod gihapon ako. Bisan pa ako kawad-an Sa tanang kabtangan ko, Dato ang akong kahimtang Kay Ikaw kauban ko. Bisan ako ginatamay, Gitamay Ka 'sab nila; Manga tawo malimbongon, Di Ka sama kanila. Ikaw ang dalangpanan ko Kon ginalutos ako; Bisan dunay kalisdanan, May pahulay Kanimo. tune→ (25. Jesus, I My Cross Have Taken)
146. Kasingkasing ug Tuyo Kanunay may honghong kanako Gikan sa Yuta nga Halayo, "Ampingi ang kasingkasing mo, Ikaw kinahanglan ko." Ubanan Mo ako, Jesus, Hangtud sa puy-anan Mo; Tabangi akong mopanaw Uban sa putling tuyo. Sa sulod ko may kahadlokan Ug sa gawas may kaulangan; Kini ang buot kong masayran- Tuyo ko ba tinuod? Molakaw akong may pagtoo, Paglaum moagak kanako; Uban sa gugma, ampingan ko Kasingkasing ug tuyo. Copyright→ © tune→ (381. Heart and Purpose)
147. O Kinasingkasing Unta O kinasingkasing unta Samtang kami nagpanaw Ug ang among pag-alagad, Di unta salingkapaw. O tabangan Mo kami, Dios, Nga magmatinumanon; Mouyong kinasingkasing, Dili magmasupakon. O kinasingkasing unta Kining paghalad namo Aron makapahimuot Hangtud sa puy-anan Mo. O kinasingkasing unta Ang among panag-ampo; Nagapamati Kanimo, Sugo Mo sundon namo. Katagbawan maangkon lang Sa pag-alagad namo Nga kinasingkasing gayud Sa Hari ug Ginoo. Copyright→ © tune→ (322. Help Me, Lord)
148. Bisan Wala Akoy Kadungganan Bisan wala akoy kadungganan, Kang Cristo, malipayong mouban; Sa espiritu magpugas ako Aron ang purongpurong maako. Bisan wala akoy kadungganan, Si Jesus 'sab niini nawad-an; Kinahanglang magakunhod ako Aron magkadaku ang Ginoo. Bisan wala akoy kadungganan, Uban kang Cristo, akong lauman Ang walay paglubad nga himaya Nga di matamay ni bisan kinsa. Bisan wala akoy kadungganan, Kang Jesus adunay katagbawan; Sa mabuhi kun mamatay ako Ang saad N'ya pagasaligan ko. Copyright→ © tune→ (408. No Reputation)
149. Dios, Sa Pagsalig Kanimo Dios, sa pagsalig Kanimo, May kalinaw ako Kay ginahunahuna Mo Ang kaayohan ko. Bisan pa ang kalisdanan Masinati nako Ug ako dunay kapit-os, Igo Ka kanako. Bisan ako masakiton Ug may kagul-anan, Kon maoy kabubut-on Mo, Kini maayo man. Maayo bisan maako Ang kahigawaran Aron kining kalibutan Dili ko saligan. Dios, sa pagsalig Kanimo, May kalinaw ako Kay Ikawng makagagahum Ania kanako. Sa pagpamati Kanimo, Mamatul-id ako; Sa hingpit nga pagsalig, Dios, May kalinaw ako. tune→ (278. Oh! For the Peace)
150. Minahal Kong Manluluwas Minahal kong Manluluwas, Ihatag kanako Ang hingpit nga kalinaw Mo. Kuhaon Mo ang kasubo, Dumuol kanako Ug tabangi ako. Ikaw ang tagoanan ko Kon tintalon ako; Ikaw akong pangitaon Kay Ikaw matinumanon. Wa nay kahadlokan Kon Imong salipdan. Sa manga kasub-anan ko, Moduol Kanimo; Ako Imong pagadunggon Ug Imong pagahupayon. Panginahanglan ko, Ginahatag Nimo. Kon ako tawgon na Nimo, Mopauli ako- Kalipay ko pagkadaku Kon madunggan ang sulti Mo, "Anak, umari ka Ug magpahulay ka." Copyright→ © tune→ (315. Dear Saviour, Let Thy Peace)
151. Ang Hingpit Mong Gugma Padak-a kanako, Dios, Ang hingpit Mong gugma Aron magmatarung ako, Mobiya sa sala. Padak-a kanako Ang hingpit Mong gugma; Dili ko Ikaw talikdan Bisan pag anus-a. Ang hingpit Nimong gugma Modasig kanako Sa pagtumang masibuton Sa kabubut-on Mo. Samtang nagakadaku Ang hingpit Mong gugma, Ang pagyubit antuson ko Ug himayaon Ka. Dios, sa hingpit Mong gugma, Ang katawhan Nimo Usahon Mo sa pagsunod Sa kabubut-on Mo. Copyright→ © tune→ (216. Thy Perfect Love)
152. Dalan N'ya Labing Maayo Ang pulong ni Jesu-Cristo Nagapukaw sa kalag ko, "Mobalik ra Ako unya, Mag-ampo ug magtukaw ka." Dalan N'ya labing maayo, Maoy pagalaktan nako; Ang tinguha nakong lonlon Maoy magmatinumanon. Masubsub gipalandong ko Ang pagbalik sa Ginoo Sa pagkuha N'ya kanila Nga naglakaw sa dalan N'ya. Ang dalan N'ya akong sundon Bisan ila pang tamayon; Mahimut-an unta ako Inigbalik sa Ginoo. Ang tinuod nga gugma N'ya Ug ang igo Niyang grasya Maoy mag-amping kanako Hangtud Siya makita ko. Copyright→ © tune→ (282. His Way Is Best)
153. Dalan Ugma Dalan ugma di nato masayran, Molakaw lang kita; Magasalig kita sa Amahan, Dalan nasayran N'ya. Sa gugma gisalipdan sa Amahan Ang atong kaugmaon Kay nasayud S'ya nga igo karon, Atong manga palas-anon. Nagakupot sa hingpit N'yang gugma, Nagalakaw kita Ug uban sa hugot nga pagtoo, Nagasunod kita. Ang manga katalagman sa dalan Makita man Niya; Ang atong lakang Iyang ilikay Sa lit-ag sa sala. Kon langit nato magmadag-umon, Dunggon ang pulong N'ya, "Kini mahanaw ug may paglaum Nga magalamdag ra." Copyright→ © tune→ (270. Tomorrow's Path)
154. Nakaila Ko Si Cristo S'ya nga akong gitoohan, Nakaila ko pag-ayo Ug sa adlaw sa paghukom, Katarung N'ya ang bisti ko. Nakaila ko si Cristo Ug ako nagasalig man Nga ang manga karnero N'ya Sa bug-os, Iyang ampingan. Siya akong nakaila- Kaniya lang, pagsalig ko; Dawaton ko, pagbuot N'ya Bisan ipaubos ako. Siya akong nakaila- Di matukib ang gugma N'ya; Wala gayuy kinutuban Madagayaon N'yang grasya. Siya akong nakaila- Wala akoy kahadlokan; Bisan mahanaw ang tanan, S'ya ang lig-on kong dalangpan. Copyright→ © tune→ (273. I Know In Whom I Have Believed)
155. Wala Ko Masayri Ngano Wala ko masayri ngano Gidayag kanako Ang grasya ug gugma Niya Nga miangkon kanako. Apan akong nakaila S'ya Nga maoy akong ginasaligan; Ampingan Niya ang tanan Hangtud sa katapusan. Wa ko masayri naunsa Nga sa Iyang pulong Mitoo ako sa bug-os- Ang kalinaw naangkon. Wa ko masayri naunsa Nga ang Espiritu Nagmugna sa kasingkasing Ug pagsalig kang Cristo. Wa ko masayri anus-a Ang pagbalik Niya Ni ang pagtawag kanako Aron sugaton ko S'ya. tune→ (271. I Know Not Why)
156. Ang Sunod Kong Lakang Umalabot di ko makita, Kusog ko, di kalauman; Apan Kanimo nagasalig Sa akong sunod nga lakang. O Jesus, ang sunod kong lakang Ampingan Mo sa laraw sa Dios; Paglaum ko naa Kanimo, Lig-onon Nimo akong bug-os. Gisaad Mo ang Imong grasya Nga modaug sa panulay; Gitagana Mo ang lutsanan Aron sa lit-ag molikay. Kapakyasan ginakalimtan Sa kaaging masal-anon Ug nagatutok sa unahan, Ikaw ra ang akong sundon. Kon sunod kong lakang salipdan Sa kangitngit ug sa bagyo, Kauban sa Dios, makalakaw; Tul-iron N'ya ang lakang ko. tune→ (277. The Next Step)
157. Kinabuhing May Kadaugan Usa ka kinabuhi Nga may kadaugan, Mahimong imong bahin Sa adlaw nga tanan. Kadaugan gibayran Sa krus sa Calvaryo; Sala di magahari, Luwas ka kang Cristo. Buot mo bang masayran Unsaon pagdaug? Tugotan mo si Jesus Magharing tinuod; Dugmok mong espiritu Nga gibihag Niya, Isigkamananaug Inigpadayag N'ya. Bisan alagian mo Mongitngit pag-ayo, Tutuki ang saad N'ya- Pagdaug maimo. Ang hugot nga pagtoo Modasig kanimo; Diha sa pakigbisog, Kusog, maangkon mo. Pakigbugno mosamot Sa ulahing takna; Ang manga mauyonon Makabarug sila Kay gidawat si Cristo Ug gipahari S'ya. Sila magmadaugon Nga kauban Niya. tune→ (294. A Life Of Overcoming)
158. Dunay Kusog sa Kaaghop Dunay kusog sa kaaghop, pagsalig ug gugma, Nagapadayon pa ako bisan may kaluya; Si Jesus ang Magtutultol, Siya ang kahayag- Nagadan-ag sa dalan, maoy nagaagak. Nagahatag ug paglaum ang kasanag Niya; Ang dakung kalooy Niya ang nagapakita Manga bahandi sa langit sa matinumanon, Nagabuhat uyon sa Iyang kabubut-on. Kusog ko gikan Kaniya, walay kakulangan; Tinapay, tubig nga buhi dakung katagbawan. Ginahatag N'ya ang tanan nga kinahanglan ko; Tinuod ang saad N'ya ug nagapadato. Ginapakabililhon ko ang pagtawag Niya, Kinahanglan nga sulayan niining panawa; Sa pagdagmal sa panulay ug pagkatawhanon, "Humilum ka," honghong N'ya imong pamation. Copyright→ © tune→ (283. Strong in the Strength)
159. Manlimbasog Ka ug Magpadayon Manlimbasog ka ug magpadayon Nga kauban ang Manunubos; Di ka magkakapoy sa paglakaw Hangtud ang panaw mo matapos. O manlimbasog ka- Kanunay magbudlay, mag-ampo; Ang kinabuhi mo Sa halaran, ampingan nimo. Manlimbasog ka, ayaw paglangan, Nagakabaga ang kangitngit; Kakuyog N'ya, may kasigurohan Bisan daghang lit-ag ug bitik. O manlimbasog ka nga mosunod Sa manga lakang sa Ginoo Ug sa manga nauna sa langit- Walay uhaw ug gutom didto. Makighigala ka sa kanunay Kang Jesus samtang nia ka pa; Sa langit, nagahulat kanimo- Walay hunong nga daygon mo S'ya. Copyright→ © tune→ (366. Pressing On)
160. Kalauman Ka Kaha? Sa atong pagpakigbisog Alang sa kamat'oran, Kasaligan nga ulipon Ang Iyang kinahanglan- Maunongon ka kaha Ug mahimong lauman? Kalauman ka kaha? Magmatinumanon ka Ug magmaisugon ka Aron malauman N'ya. Moasdang kita sa gubat Isip sundalo Niya; May kusog gikan kang Jesus, Nagapakigbisog ta Batok sa pagpanglimbong, Kangitngitan ug sala. Ginasud-ong kita sa Dios, Kini tabang kanato; Si Jesus ang nagauna, Ang pagdaug maato. Ang balus gitagana- Naglaum S'ya kanimo. composer→ Ira B. Wilson tune→ (372. May The Lord Depend On You?)
161. Ang Panalipud Isul-ob Mo Ang panalipud isul-ob mo Alang sa pagpakiggubat mo; Ang nag-una mao si Cristo- Pagdaug maimo. Pagtukaw uban sa pag-ampo, Makadaug ang mangamuyo; Kalasagon mo ang pagtoo Diha sa buhing Dios. Kupti ang hinagiban sa Dios, Ang sugo N'ya sunda nga lubos- Magmatinumanon kang bug-os Aron makadaug. Ang kotamaya sa katarung, Salukot nga kinahanglanon, Maoy panalipud nga lig-on Alang sa pagdaug. Tiil nga sinapinang lubos Nagdalag kadaitang bug-os; Nan, magakalipay kang tim-os Tungod kay mingdaug. Copyright→ © tune→ (373. Clad in Your Armour)
162. Dios, Salamat sa Mga Batan-on Dios, salamat sa manga batan-on Nga nagahigugma sa dalan Mo; Wa igsapayan ang kalingawan Ug nagpiling paagak Kanimo. Ginoo, ampingi sila Diha sa Imong dakung kagahum; Sa gingharian Mo, nagatabang sila, Nagadumili sa kaugalingon. Kon nagahari ang pagkatawo, Ginatamay ang pagtulon-an Mo Ug ginadaut ilang pagtoo, Panalipdan Mo sila, Ginoo. Kon nagalimbong ang Maninintal, Sa pagbudhi, ginahaylo sila, Tabangan Mo sila nga masayud Nahangawa ang Amahan nila. Copyright→ © composer→ C. Austin Miles tune→ (323. Youth)
163. O, Pagkatam-is O, pagkatam-is kon kita Bulag na sa tanang sala- Mosunod kang Jesus. Sa kaugalingong dalan, Giluwas N'ya kitang tanan- Mosalig ta sa Dios. Pagkatam-is magpaubos Sa tiilan sa atong Dios Ug pahimut-an S'ya. Idayag nato sa tawo Ang espiritu ni Cristo- Magmalinawon ta. O, pagkatam-is kon kita Nagapasakop Kaniya Aron gamiton N'ya. Ang tanang panghunahuna Igapasakop Kaniya- Mahimuot Siya. Matam-is nga makahuman Sa lumbang atong gisugdan- Mopauli sa Dios. Pagkatam-is kon moadto Sa langit ang espiritu Ug magpuyo sa Dios. tune→ (247. How Sweet It Is)
164. Matam-is Mahibaloan Amahan ko ang naglaraw Sa kalipay ug kasubo; Sa tanang manga pagsulay, Grasya N'ya igo kanako. Matam-is mahibaloan Nga Iya akong salipdan; Pinaagi sa pagtoo, Makita nako si Cristo. Sa sulod ko may kalisang, Sa gawas may nagaulang; Wa akoy pagduhaduha Sa grasya N'yang kasaligan. Bisan unsay umalabot, Kuptan ko ang saad Niya Aron sa pagpasakop ko, Ikapadayag ko Siya. Samtang may kinabuhi pa, Buot nakong sundon Siya Aron kon tawgon N'ya ako, Magabaton sa dagway N'ya. tune→ (280: How Sweet the Thought)
165. Pagkatam-is sa Kapahulayan Pagkatam-is sa kapahulayan Pag-agi sa manga kapakyasan Ug mingdaug ang kabubut-on Mo; Ang tuyo Mo tumana kanako. Pahulay Mo ihatag kanako Aron ang kalinaw maangkon ko. Pagkatam-is sa kapahulayan Kon ang kaugalingon pagdid-an; Kang Cristo may bag-ong kinabuhi- Makapahimuot ug maputli. Pagkatam-is sa kapahulayan Sa dihang pangabudlay mahuman; Pagdayeg ko, Kanimo, ihalad- Pagdaug, Ikaw ang nagahatag. Pagkatam-is sa kapahulayan Inig-abot na sa katapusan; Kauban Mo ug Imong katawhan, Magpuyo hangtud sa kahangturan. Copyright→ © tune→ (317. Sweet Is the Rest)
166. Dios, Kon Mangitngit ang Dalan Dios, kon mangitngit ang dalan namo, O tudloi kami sa pag-ampo; Unta ang kabubut-on lang Nimo Ang matuman. Kon nag-ulang kanamo ang sala Ug ang panulay nagakabaga, Kabubut-on Mo, among tinguha Nga matuman. Bisan dunay manga alantuson Ug kahigawad among maangkon, Tuyo namong Imong kabubut-on Ang tumanon. Paghinlo Mo among kinahanglan, Sa paglakaw, O Imong tabangan; Unta ang kabubut-on Mo lamang Ang matuman. O Ginoo, ang kinabuhi Mo, Sa pagdaug, nagtudlo kanamo; Saad namong ang kabubut-on Mo Ang tumanon. Copyright→ © tune→ (260. Dear Lord, When Dark)
167. Dios, Sa Panginahanglan Ko Dios, sa panginahanglan ko, Tabangan Mo ako Aron niining adlawa, Mounong Kanimo. Bisan pa ang akong bahin Dili ang pili ko, Nasayud akong di kawang Ang kabubut-on Mo. Kon ikaw akong kauban, Malinawon ako; Bisan mobatok ang tanan, May pahulay ako. Kon mongitngit ang dalan ko, Ang kamot ko, kupti; Hangtud man sa kagabhion, Dios, ako, ampingi. Copyright→ © tune→ (259. Lord, in My Need)
168. Ang Bato nga Daku Kay Kanako O Ginoo, dungga ang pagtuaw ko- Ako naa sa tumang kasubo; Agakon Mo unta ako padulong Sa Bato nga daku kay kanako. "May paglaum, sulayan mo pag-usab," Sa kaguol maoy panghupay Mo; Bisan napakyas, ako nagasalig Sa Bato nga daku kay kanako. Pagkamapahitas-on ug katig-a Kuhaon Mo kanako, Ginoo; Tabangan Mo ako nga pangitaon Ang Bato nga daku kay kanako. Kon natugob ako sa kasub-anan Ug wa masabti ang Imong tuyo, Unta dili ako magduhaduha Sa Bato nga daku kay kanako. Kon tintalon ako aron ilimud Ang Manluluwas ug Ginoo ko, Lig-ona ako sa akong pagtoo Sa Bato nga daku kay kanako. tune→ (288. Lead Me to the Rock)
169. O Tultulan Mo Ako Jesus, malipayon ako Sa pagsunod Kanimo Kay sa alagianan Mo May kaluwasan ako. O tultulan Mo ako Sa manga tunob Nimo Hangtud sa puy-anan Mo. Ginamahal ko ang Dalan Ug ang matag lakang Mo; Kalipay ko ang magtuman Sa kabubut-on Nimo. Bisan wa ako masayud Sa ginaatubang ko, Di gayud ako mahadlok Kay pagatultulan Mo. Matam-is hunahunaon, Iya akong mandoan Ug Iyang ginapalandong Ang akong kaayohan. Copyright→ © tune→ (78. Lead Me On)
170. O Ginoo, Agakon Mo Ako O Ginoo, agakon Mo ako Ug tultulan; Ang kalag ko, O luwason Nimo Ug tabangan. Tinuod nga ako maluyahon Apan Ikaw, Jesus, maluloy-on. O magpabilin unta kanako Ang gugma Mo; Ang pagkamasupakon ug garbo Kuhaon Mo. Kon kinabuhi ko gamiton Mo, Kini akong iampo Kanimo. O Ginoo, agakon Mo ako Adlaw-adlaw; Kahayag Mo mag-iwag kanako Sa paglakaw. Bisan may manga tunok sa dalan, Molakaw nga Ikaw ang kauban. Copyright→ © tune→ (46. Lord Jesus, Lead)
171. Magamatinud-anon Gayud Ako Magamatinud-anon gayud ako- Nagsalig kanako ang Amahan Nga ampingan ko ang bahandi Niya; Unta dili ko kini usikan. Magamatinud-anon gayud ako- Nagasalig ang manga igsoon; Mobarug ako sa kamatuoran Aron dili ko sila pakyason. Magamatinud-anon gayud ako- Tagagawas nagsalig kanako; Kon Manluluwas ilang pangitaon, Makaplagan, dalan sa Ginoo. Magamatinud-anon gayud ako Sa tanang gikapiyal kanako; Unta dili ko Siya pagpakyason Hangtud ang nawong N'ya masud-ong ko. Copyright→ © tune→ (342. I Would Be True)
172. Kinabuhi Pagkangitngit Kinabuhi pagkangitngit Kon si Cristo wa moanhi; Gipadayag N'ya kanako Ang tuyo sa kinabuhi. Alaut ang kalag nako Kon wa mamatay si Cristo; Pinaagi sa dugo N'ya Ang paglaum naangkon ko. Molakawng nag-inusara Dili nako maarangan Apan Siya nagauban Ug kanako nagatabang. Way paglaum ang kalag ko Kon wa akoy Manlalaban; Ako Iyang ginaampo Didto sa Iyang Amahan. Puy-anan ko dili dinhi Kay balikon Niya ako; Sa adlaw sa kamatayon, Sa Dios mopauli ako. Copyright→ © tune→ (64. Christ For Me)
173. Ang Pakig-uban Ko sa Dios Ang pakig-uban ko sa Dios Labing duol unta; Dunggon ko ang Iyang tingog Ug sundon ko Siya. Sa pagsunod sa Ginoo Dunay kagawasan; Sa pagpasakop Kaniya, Dunay kadaitan. Kon kinabuhi mahalon, Kini mawala ra Busa iampo na sa Dios Aron magabunga. Ang pagtuman sa pulong N'ya, Maghatag ug kusog Aron batok sa kaaway Adunay pagdaug. Copyright→ © tune→ (266. Oh, for a Closer Walk)
174. Manunubos Ko Manunubos ko, akong kaluwasan- Sa dugo Mo lang may katubsanan; Ang Imong grasya akong kinahanglan Aron tuyo Mo akong matuman. Kinaiyang tawhanon nagaulang Ug sa sala naggapos kanako; Ihatag Mo, grasya sa pagpasakop Aron Ikaw ray alagaran ko. Kasingkasing ko, gahi, kon wala Ka- Kinahanglan ko ang Imong gugma; Ihatag kanako ang Espiritu Aron mabati ko ang gahum N'ya. Buot kong mapuno sa Imong grasya, Hinloan Mo ang kasingkasing ko; Sa kalooy Mo, dugo Mo gibubu- Mingdaug Ka, Imo gayud ako. Unta tabangan Mo akong molakaw Nga hingpit ug walay ikasaway; Matag hunahuna ko mandoan Mo Aron himayaon Ka kanunay. Copyright→ © tune→ (206. Gracious Redeemer)
175. Ang Kahimut-an sa Dios, Bililhon Ang kahimut-an sa Dios, bililhon- Duna pa bay laing tinguhaon? Unta modasig kanato kini Nga ihalad, atong kinabuhi. Gikahimut-an sa Dios, Anak N'ya, Makanunayong naningkamot S'ya; Nagpadayon hangtud kamatayon, Nabanhaw ug nagahari karon. Buot kong mahisama Kaniya Bisan pa mag-antus kauban N'ya; Sama sa manga matinumanon, Miampo sa Dios nga malipayon. Ang kahimut-an sa Dios, buot ko- Lumalabay lang, dungog sa tawo; O Dios, unta harian Mo ako Aron mahisama sa Ginoo. Copyright→ © tune→ (299. Approved of God)
176. Si Jesus nga Manunubos Si Jesus nga Manunubos Nagbilin kanato Maghuhupay, Magtutultol, Magmamando. Sa kanunay pagkatam-is Sa kaambitan N'ya; Sa manga mapaubsanon, Mopuyo S'ya. Ang tingog N'ya nagakuha Sa atong kahadlok, Matag hunahunang sayop Ug kasamok. Matag kadaugan nato, Maayong batasan Ug hunahunang balaan- Iya tanan. Balaan nga Espiritu, Kaloy-an Mo kami Ug himoang puy-anan Mo Nga hamili. tune→ (208. Our Blest Redeemer)
177. Bulahan ang Walay Buling Bulahan ang walay buling Sa taliwala sa sala- Sa dalan N'ya, nagalakaw, Ginaagak sa kamot N'ya. Gipaduol sila sa Dios Sa dugo ni Cristo-Jesus. Bulahan ang walay buling- Nagmahal sa pagbuot N'ya, Kinasingkasing nagtuman; Dios maoy kalig-on nila. Bulahan ang walay buling- Dili gayud magpahaylo Kay sila nagatutok man Ug nagasunod kang Cristo. Bulahan ang walay buling Nga nagasimba Kaniya; May putli nga kasingkasing, Nalipay sa Iyang grasya. Copyright→ © tune→ (356. How Blessed are the Undefiled)
178. Ang Panghunahuna ni Cristo Akong kinahanglan Maong salabutan Nga naa kang Jesu-Cristo- Putli ug balaan. Espiritu Santo, Tultulan Mo ako Aron ako mahisama Sa akong Ginoo. Akong kinahanglan Panghunahuna N'ya Aron sa kinasingkasing Sundon ang buot N'ya. Akong kinahanglan Panghunahuna N'ya Aron motubo sa grasya Ug kahimut-an N'ya. Panghunahuna N'ya Akong kinahanglan Aron mahingpit sa gugma Ug pagkabalaan. Copyright→ © tune→ (390. I Need The Mind Of Christ)
179. Si Jesus ang Dalangpanan Ko Si Jesus ang dalangpanan ko, Kalipay ko sa kasubo; Sa mabudlay nakong pagpanaw, Panalanginan N'ya ako. Wala akoy kahadlokan Sa pag-alirong sa sala Kay S'ya ang akong dalangpanan; Paglaum ko naa Kan'ya. Makagagahum ang Ginoo, Iya akong panalipdan Ug sa manga pakigbisog ko, Hatagan N'yag kadaugan. Dili mobulag sa matarung Ang manga kalooy Niya; Nasayud S'yang ako mahuyang, Kusog igahatag Niya. Makigpuyo S'ya sa maaghop, Tambag N'ya tam-is kanila; Sa manga mapainubsanon, Malipay S'yang magdumala. Copyright→ © tune→ (295. My Refuge and Hope)
180. O Dios, Salamat Kanimo O Dios, salamat Kanimo Tungod sa dalan Mo, Gikan ako sa kangitngit Sa kahayag, gidala Mo; Ang kasingkasing ko Nagsanong Kanimo. Kanimo, nagadalayeg Ang kasingkasing ko Tungod sa tanang grasya Mo Ug pagtudlo Mo kanako Nga akong pilion Imong kabubut-on. Ako nga makasasala, Kanimo, nag-ampo- Tabangi ako nga dag-on Tawhanong kinaiya ko Aron kagawasan Akong mabatonan. Buot kong laktang matarung Ang hiktin Mong dalan Aron sa kinabuhi ko Makita ang katagbawan; Ang kalipay nako Naa lang Kanimo. Copyright→ © tune→ (237. O God, I Thank Thee)
181. O Dios Nga Nagaamoma O Dios nga nagaamoma Sa Imong katawhan, Tultulan Mo kami unta Sa hingpit Mong Dalan. Karon ang among pag-ampo, Dunggon unta Nimo; Dios sa among ginikanan, Kami mandoan Mo. Ang manga paglakang namo, Lamdagan Mong lubos; Makaon ug ikasapot, Hatagi kami, Dios. Sa among manga pagpanaw, Dios, kami bantayi Aron sa puloy-anan Mo, Makadangat kami. tune→ (12. O God of Bethel)
182. Natagbaw Gayud Ako Sa halayo ako sa Dios, Naglibod sa kangitngit Hangtud gitawag N'ya ako Ngadto sa pakigdait. Kang Jesus, kang Jesus, Natagbaw gayud ako; Kanunay ginamandoan Sa Iyang Espiritu. Si Jesus maoy hari ko Hangtud sa kahangturan; S'ya ang kamatuoran ko, Kinabuhi ug dalan. Natagbaw ako kang Jesus- Ako giluwas Niya; Buot ko sa matag adlaw Nga mosunod Kaniya. Copyright→ © tune→ (368. I Am Satisfied Indeed)
183. Pangusgan Mo Pagkupot Pangusgan mo pagkupot kang Jesus, O kalag ko- Moagi una ang kagabhion, ayhang buntag. Lisud ang dalan, makalilisang- Haduol S'ya, O ikaw mohangad. Nasayud S'ya pag-ayo sa dalan, mosalig ka- Sud-onga S'ya, manga kahadlok mo, nasabtan N'ya. Bisan pa mawad-an kag paglaum, Mokupot ka gihapon Kaniya. Magmaisugon ka kay ang ganti bililhon man- Pagbanagbanag moabot gayud, molaum ka. Hamubo lang, atong kinabuhi- Pangusgan mo pagkupot Kaniya. Kon maayo ug hapsay ang tanan, mokupot ka- Bisan kakuyaw wa mamatikdi, mosalig lang. Sa kahayag kun sa kangitngitan, Ang grasya N'ya atong kinahanglan. Copyright→ © tune→ (338. Loose Not Thine Hold)
184. Jesus, Kon Palandungon Ka Jesus, kon palandungon Ka, Malipayon ako; Labi na kon ang nawong Mo Maoy makita ko. Walay awit ni pulong man Nga arang mapalgan Nga labaw pa sa katam-is Kay sa Imong ngalan. Paglaum Ka ug kahupay Sa mahinulsulon; Sa nahipangdol, malulot Ug masinabuton. Gugma Mo di ikaasoy Apan tin-aw kini Kanila nga nakakaplag Ug nakasinati. Ikaw ang kalipay namo Ug ang dakung balus; Ikaw ang among himaya Nga way pagkatapos. tune→ (13. Jesus, The Very Thought of Thee)
185. Igatugyan Ko Kang Jesus Kon ang akong palas-anon Di ko gayud masabtan, Igatugyan ko kang Jesus Ang di ko maarangan. Igatugyan ko kang Jesus Ang di ko maarangan Tungod kay nasayud ako Nasabtan N'ya ang tanan. Masubsub may pangutana Kon unsa ang matarung. Ang kinabuhi ni Jesus Maoy tubag nga bugtong. Gitutukan ko si Jesus, Ang maminatud-anon; Biyaan nako ang tanan- Manga butang yutan-on. Moabot gayud ang adlaw Makita S'ya sa tanan Nga buhi ug nagahari Ug S'ya ilang yukboan. Copyright→ © composer→ M. J. Babbit tune→ (287. In Jesus' Hands)
186. Nanaad Ako sa Ginoo Nanaad ako sa Ginoo Nga magamatinudanon; Bisan pa dunay kaulangan, Ang tuyo ko magpadayon. Gipahayag ko na ang pag-ampo Ug pakigsaad Kaniya. Kalibutan gitalikdan ko; Tinuod akong Iya na. Nanaad ako sa Ginoo Nga Siya pagasundon ko; Ang gugma N'ya akong mahalon Bisan pag malisdan ako. Nanaad ako sa Ginoo Nga Kaniya makig-abyan Ug sa landong sa kamatayon, Siya akong pagakuptan. Panaad ko dili magbag-o Bisan pag maunsa ako; Maayong mamatay kang Cristo Kay sa kalipay sa tawo. Copyright→ © tune→ (352. I've Vowed to Be True)
187. Jesus, Tabangi Ako Tabangi ako, Ginoo, Nga magmatinumanon; Sa kanunay nagatuman Sa Imong kabubut-on. Jesus, tabangi ako Nga magmatinud-anon; O matuman kanako Ang Imong kabubut-on. Ang matag kaaway nako, Tinguha kong buntugon; Sa grasya ug sa gahum Mo, Imo akong lig-onon. Kon ginasulayan ako, Jesus, ampingi ako; Hatagi sa pahulay Mo Ang maluyang kalag ko. Pinaagi sa kusog Mo, Akong paninguhaon Nga kanunay makigbisog Hangtud magmadaugon. Copyright→ © tune→ (336. Saviour, Keep Me True)
188. Makadyut Ra Makadyut ra nga managtukaw kita Kauban ni Jesus sa dalan N'ya Ayha kita makighari Kaniya Sa way pagkatapos nga himaya. Busa karon, O managtukaw kita Ug lig-onon ang atong tinguha; Ginaingon sa Manluluwas nato, "Magtukaw kamo uban Kanako." Makadyut ra nga manag-antus kita Sa pagyubit nga nia sa yuta; Makadyut rang molatas ta sa bagyo Ayha ang purongpurong maato. Makadyut ra nga may manga pagsulay Ayha dunay kalinaw kanunay; Makadyut rang magpas-an kita sa krus Ayha maglipay kita sa balus. composer→ Geo. C. Stebbins tune→ (395. Can Ye Not Watch?)
189. Pahimuslan ang Panahon Di dugay magpas-an sa krus Ug makig-ambit kang Jesus Sa yubit sa kalibutan Ayha ang kapahulayan. Pahimuslan ang panahon, Magtukaw, magmaampoon; Ang kinabuhi matapos, Mag-alagad ta kang Jesus. Dili dugay makigbisog Sa kaaway nga maisog; Ang Dios ang kadapig nato Ug kadaugan maato. Dili dugay manalagan Sa lumbang atong gisugdan Hangtud nga atong maangkon Purongpurong sa katarung. Dili dugay nga mangita Sa manga karnero Niya, Isangyaw ang Iyang pulong Ug ngalan N'ya himayaon. Copyright→ © tune→ (396. A Little While)
190. O Magpadayon Ka O magpadayon ka kauban ni Jesus Nga dunay pailub ug kalipayng bug-os; Kon baga ang sala, dungga ang tingog N'ya- Nagaingon, "Magmalinawon ka." "Dili ka biyaan," maoy ingon Niya, Miagi usab S'ya niining dalana; "Ako sa kanunay, kanimo mouban Sa kahayag kun sa kangitngitan." Way laing katabang maingon Kaniya- Sa kalibutan panalipdan ka Niya; Agakon ka Niya ngadto sa himaya Ug panulondong gitipigan N'ya. O magpadayon ka kauban ni Jesus Sa pagpakigbisog hangtud makalampus; Naihap ikaw sa piniling katawhan- Matinumanon ug kasaligan. Copyright→ © tune→ (262. Patiently Continue)
191. Haduol Kanimo Jesus, alang Ka kanako- Labaw sa kinabuhi; Ikaw matuod kong Abyan Sa pagpanaw ko dinhi. Haduol Kanimo, Haduol Kanimo; Sa tibuok kong pagpanaw, O mandoan Mo ako. Ang akong pangaliyupo, Di alang sa kasayon Kundili sa pag-uban Mo Bisan may alantuson. Haduol Kanimo, Haduol Kanimo; Magbudlay nga malipayon, Ubanan Mo lang ako. Sa walog sa kamatayon, Ako Imong ubanan; Ablihi alang kanako Ang Imong puloy-anan. Haduol Kanimo, Haduol Kanimo; Sa dayon nga kinabuhi, O pasudlon Mo ako. tune→ (303. Close To Thee)
192. Bag-ong Jerusalem Sa lungsod sa Bag-ong Jerusalem May tronong mahimayaon; Dunay bulawan nga purongpurong Alang sa magmadaugon. "Mag-ampo ug magtukaw ka Hangtud sa Akong pag-anha; O ang sayong kabuntagon Nagasubang, magkugi ka." "Ang Akong ngalan imong ampingan, Haduol na ang panahon; Di madugay, hatagan Ko ikaw Ug ganting labing bililhon." Hangtud gayud sa pagbanagbanag Padayon ka sa pagsaksi Sa pamatuod ni Jesu-Cristo Nga namatay ug nabuhi. "Moanha na Ako sa madali." Kuptan nimo nga malig-on Ang paglaum mong naa kang Cristo- Purongpurong sa katarung. Copyright→ ©
193. Awit sa Pagkabalaan O awiton mo kanako Awit sa kabalaan, Manga awit sa hudyaka Iya sa kalibutan; Apan matam-is ang awit Sa manga anak sa Dios- Nag-awhag sa kasingkasing Sa pagdayeg nga bug-os. Sa sayo nga kabuntagon, Awiton mo kanako Ang dakung kalooy sa Dios Nga matag buntag, bag-o; Pag-abut sa kaudtohon Ug kalag nabug-atan, Awiti aron agakon Ngadto sa alampoan. O Imo akong awitan Takna sa kagabhion Ug nagakaduol ako Sa akong kamatayon; Ugaling ako mahadlok, Kanako, ipadungog Kas-a pa, ang manga awit- Makahupay ang tingog. O awiton mo kanako Awit sa pagkabanhaw, Mobalik na ang Ginoo, Wad-on N'ya ang kamingaw. Dili maihap nga tingog, Sa puloy-anan sa Dios, May usa ka bag-ong awit- Awit sa Anak sa Dios. Copyright→ © tune→ (245. Songs of Zion)
194. Hangtud Kabuntagon Dios, Imong katawhan, Sa grasya, hatagan; Dapit kaampingan Hangtud kabuntagon. Imong sulugoon, Kanunay dasigon; Bantayan ang panon Hangtud kabuntagon. Hinaut pa unta Kami maghiusa; Binugkos sa gugma, Hangtud kabuntagon. Kinahanglan namo Ang dakung tabang Mo; Ginahulat namo- Bag-ong kabuntagon. Copyright→ © tune→ (370. Till Breaking of the Day)
195. Ginabautismohan Ginabautismohan Sa ngalan ni Jesus- Dalan Niya akong sundon Nga may pagpaubos. Sa ngalan ni Jesus, Ginabautismohan- Ang mamatay sama Kan'ya, Dakung kapuslanan. Sa ngalan ni Jesus, Ginabautismohan- Pagabanhawon N'ya ako Ug pagaharian. Ginabautismohan Sa ngalan ni Jesus- Siya akong alagaran Ug daygon nga bug-os. Copyright→ © tune→ (267. Baptized in Jesus' Name)
196. May Kalipay Kita May kalipay kita Nga laktan dalan N'ya; Sa pagtuman sa sugo N'ya, Nahigugma kita. Ginabautismohan Sa ngalan ni Jesus- Ginapadayag sa tanan, Iya kitang bug-os. Sa halayo sa Dios, Gitawag N'ya kita; Miuyon ug nagpili ta Nga mosunod Kan'ya. Ginabautismohan Sa ngalan ni Cristo- Gipamatud-an sa tanan, S'ya, katarung nato. Ginamandoan ta Sa atong Ginoo; Sundon Siya sa kanunay, Maoy atong tuyo. Ginabautismohan Ug gipamatud-an Siya ang Kamatuoran, Kinabuhig Dalan. Copyright→ © tune→ (268. Rejoicing in the Lord)
197. Takus Ka, O Jesu-Cristo Takus Ka, O Jesu-Cristo, Ikaw nga hari namo, Nga maoy pagahalaran Among labing maayo. Kon moagi sa kalisud, Imo kaming tabangan Aron kami manag-awit Pagdayeg nga balaan. Gitubos Mo kami Aron nga maimo, Pinaagi sa dugo Sa krus sa Calvaryo. Takus Ka, O Jesu-Cristo, Gipatay nga Cordero, Nga mao gayuy mabuhi Ug kanamo, magmando. Kanimo, ipahinungod Pagdalayeg ug gugma; Sa kanunay, takus Ikaw Sa among panagsimba. Copyright→ © tune→ (385. Thou Art Worthy)
198. Hugasan Mo Ako Hugasan Mo ako, Jesu-Cristo; Sa mahal Mong dugo, Hugasi ako. Ang tanang buling ko, O hinloan Nimo- Mahisama ako Sa dagway Nimo. Hugasan Mo ako, O Cordero, Aron mamaputli Kinabuhi ko. Karon tugotan Mo Dugo Mo mabubu Aron mahinloan, Kasingkasing ko. Hugasan Mo ako, O Cordero; Samtang nagasalig, Mahinloan Mo. Matag adlaw, Cristo, Ihalad Kanimo Ang kinabuhi ko Nga giluwas Mo. tune→ (17. Wash Me From Sin)
199. Sa Tanan Kong Buling Sa tanan kong buling Gihinloan Nimo- Mao kini, O Ginoo, Ang gisaad Nimo; Kinabuhing daan Ginatalikdan ko, Sa krus akong ginahalad Ang kinabuhi ko. Dili ko itago Sala ko Kanimo; Ang garbo ginadumtan ko, Magasugid ako. Sa akong kahimtang, O dawata ako; Kinabuhig kagawasan, Ginapangandoy ko. Sa kaugalingon Nga paningkamot ko, Wala ko gayud maangkon Gasa Mo kanako; Ang grasyag kaalam Uban sa gahum Mo, Igo nga sa matag takna, Magamping kanako. tune→ (24. From Every Stain)
200. Dalan Sa Calvaryo Dalan sa Calvaryo, Gilaktan ni Jesus; Kinabuhi ang gihalad Sa Cordero sa Dios. Nagapasalamat Kami Kanimo, Dios, Sa kinabuhi ug dugo Nga halad ni Jesus. Gipas-an ni Jesus, Sala sa katawhan; Ang bili sa katubsanan Iyang gibayaran. Sa dugo ni Jesus, Kami gihugasan; Ang among gugma Kaniya, O Imong dugangan. Copyright→ © tune→ (389. The Way to Calvary)
201. Calvaryo Dios, kami nagakatigum Dinhi sa tiilan Mo; Among ginahinumduman Si Jesus sa Calvaryo. Ginahinumduman Halad N'ya sa Calvaryo; Sa tinapay, ang lawas N'ya, Sa kopa, Iyang dugo. Sa gabiing may kasubo, Nag-ampo gayud Siya Ug gisingot Siyag dugo Tungod sa among sala. Sa lungsod sa Jerusalem, S'ya ilang gipagawas; Kamatayon giantus N'ya Aron kami maluwas. Kang Jesus nga nahigugma Ug naghinlo kanamo, Pagdayeg ug pasalamat Ang ginahalad namo. Copyright→ © tune→ (391. Calvary)
202. O Dios, Susihon Mo Ako O Dios, susihon Mo ako, Sulayi, buhat ko; Sumala sa makita Mo, Idayag kanako. Ang hunahuna kog tuyo, O Dios, susihon Mo Ug ang akong kasingkasing, O hinloan Nimo. Susihon Mo akong lubos Ug lamdagan Nimo Hangtud ako makakat-on Sa pagpangamuyo. Karon nga nagpasakop na, Napamatud-an ko Ang gugma Mong di masukod Nga naa kang Cristo. tune→ (379. Search Me, O God)
203. Kon Ginasud-ong Ko ang Krus Kon ginasud-ong ko ang krus Nga gikamatyan ni Cristo, Giisip kong walay bili Ang yutan-ong bahandi ko. Ang ikapasigarbo ko Mao lang ang krus ni Cristo; Tungod sa mahal N'yang dugo, Ang tanan igahalad ko. Sud-onga S'ya didto sa krus Sa gugma N'ya ug pag-antus; Unsa bay angay ibalus Sa maong gugma ni Jesus? Bisan kalibutan ako Di igong ihalad kini; Ang angayng ihalad Kan'ya- Tibuok kong kinabuhi. tune→ (6. When I Survey)
204. O Ginoo, Susihon Mo Ako O Ginoo, susihon Mo ako Ug hinloi ang kasingkasing ko Aron maako ang kagawasan Sa pag-alagad diha Kanimo. O Ginoo, susihon Mo ako, Sulayi sumala sa pulong Mo; Hibaloi kon Imo gyud ako, Ikaw ang kusog ug paglaum ko. O Ginoo, sulayan Mo ako, Sama sa bulawan, putlion Mo; Ang tanlag ko, Ginoo, susiha Ug sa tagong sala hinloan Mo. O Ginoo, susihon Mo ako Ug agaka ako sa dalan Mo; Sa tingog Nimo mosugot ako Hangtud matapos ang pagpanaw ko. Copyright→ © tune→ (380. Search Me, O Lord)
205. Di Sa Pilak Kun Bulawan Di sa pilak kun bulawan, Gitubos ta ni Cristo Kundi sa kaugalingon Ug bililhon N'yang dugo. Si Jesus ang nagluwas Ug kanato nagtubos; Ang gugmang dili matugkad, Gipadayag Niya sa krus. Wa tubsa aron mabuhi Sa walay kapuslanan; Nasayud S'yang maluya ta, May kusog S'yang giandam. Wa tubsa aron mabuhi Sa manga kalingawan; Ang manga adlaw hamubo, Kadyut rang mangahuman. O pagkadakung kalooy, Iya kitang gitubos! Ang way salang Anak sa Dios, Mao ang Manunubos. Copyright→ © tune→ (19. Not Redeemed With Gold)
206. Gihinloan Nimo Ako Dios, sa dugo sa Imong Cordero Gihinloan Nimo ako; Gikan sa manga kasal-anan ko O pasayloon Mo ako. Bisan ang kaagi ko dautan Ug kahigawaran nabatonan, Ang saad Mo akong gisaligan; Gihinloan Nimo ako. Gikan sa akong pagduhaduha, O Dios, hinloan Mo ako; Gikan sa akong manga kakulba, O Dios, hinloan Mo ako. Bisan pagsabot ko di pa lubos, Kanimo magpaagak nga bug-os; Mosalig sa grasya Nimong tim-os, Gihinloan Nimo ako. Gikan sa kahadlok ko sa tawo, O Dios, luwason Mo ako; Sa manga pagsulti ug pag-ampo, O Dios, dasigon Mo ako. Lig-onon Mo ako sa gugma Mo Aron idayag nga Imo ako; Kay gipasaylo, moawit ako, Gihinloan Nimo ako. tune→ (384. Cleansing For Me)
207. Wala Man Gayuy Kadaugan Wala man gayuy kadaugan Gawas kon may kapildihan- Ang liso aron mamunga Kinahanglang mamatay 'sa. Pagatugotan mo lang ba Nga dili ka magabunga? Ang magmahal sa kinabuhi, Mahiagum sa kapildi Ug nagahikaw sa uban Sa bililhong kaluwasan. O imong maantus kaha Nga walay paglaum sila? Kon masud-ong mo alanihon, Hibaloi baya dayon Nga may manga kinabuhi Namatay sama sa binhi. Adunay manga nag-ampo, Nag-antus ug nakigbugno. tune→ (404. There Is No Gain)
208. Alima Mo Kinahanglan Ko Alima Mo kinahanglan, Wa akoy laing kadangpan; Kanimo dunay kalinaw, Pahulay ug katagbawan. Grasya Mo kinahanglan ko Sa pagpakiggubat nako Aron uban sa kalig-on, Madala ko ang pas-an ko. Kinahanglan ko si Cristo Aron kalinaw maako Ug mapugngan ang buhat ko Kon Kanimo makasubo. Pasaylo Mo kinahanglan Sa daghang paglapas nako; Ang paghinlo sa dugo N'ya, Mao ra ang paglaum ko. Bisan kabus malipayon Tungod kay nasayud Ka man Ug ginahatag Mo gayud Ang tanan kong kinahanglan. Copyright→ © tune→ (204. My Need)
209. Padayon Ka sa Pagbudlay Padayon ka sa pagbudlay Uban sa kalipay sa Dios; Dalang gilaktan ni Jesus Maoy sundon nimong lubos. Padayon ka bisan dunay Manga kapilding yutan-on Kay kini ilisdan sa Dios Sa manga ganting langitnon. Katawhang libot kanimo, Nagpuyo sa kangitngitan; Idayag mo ang kahayag, Siga sa kamatuoran. Di ka unta magkaluya, Ang masalaypon, sakwata; Paglakaw sa kalibutan, Ang naglibod, paulia. tune→ (330. Go, Labour On)
210. Ang Tawag Mo Ang tawag Mo nga nadunggan sa una, Jesus, ipadungog pa kanako; Tawag aron biyaan ko ang tanan- Usbon Mo, "Sumunod ka Kanako." Tugoti nga ang uma lantawon ko- Ang sa haduol kun sa halayo; Ihalad ko kining kinabuhi ko- Magpugas, mag-ani sa ngalan Mo. Jesus, tabangan Mo akong makita Ang katawhang sama sa nawala Ug waymagbalantayng manga karnero; O namatay Ka tungod kanila. Ginoo, kasingkasing ko hikapa Nga mahigugma sama Kanimo; Mainitong tinguha pasigaa, Nawala agakon ko Kanimo. Unta di ako mabugnaw, Ginoo, Hinoon magmainiton ako Ug inigbalik Mo, Ginoong Jesus, Maabtan Mong naghago pa ako. Copyright→ © tune→ (405. The Call to Labour)
211. Inawhag sa Gugma sa Dios Nadunggan ko tawag sa Dios- Bisan wa masayring bug-os, Misanong kasingkasing ko, "O Dios, ako sugoon Mo." Inawhag sa gugma sa Dios, Mogikan pag-usab ako Kay nagadilaab gayud Ang gugma ko sa Ginoo. Madungog kong pakilooy Sa katawhang gipangkapoy- Pag-usab motubag ako, "O Dios, ako sugoon Mo." Daghan pa ang nangawala- Di ako magduhaduha Sa pagsanong sa tawag Mo, "Ginoo, ania ako." Batonan ko ang ngalan N'ya Isip tumbas sa gugma N'ya; Si Jesus akong tutukan- Ang hingpit nga panig-ingnan. Copyright→ © composer→ Elizabeth Pate tune→ (403. Impelled by Love)
212. O Ginoo, Ubanan Mo Ako O Ginoo, ubanan Mo ako, Nagakangitngit na ang adlaw ko; Bisan mapakyas tabang sa uban, Magpabilin Ka gayud kanako. Kinabuhi, kalipayg himaya Nga nia sa yuta mangawala; O Ikaw nga walay kausaban, Dinhi kanako magpabilin Ka. Kinahanglan ko ang Imong grasya Aron manga panulay dag-on ko; Kinsa man ang akong malauman Nga magtultol maingon Kanimo? Wala gayud akoy kahadlokan Kon Ikaw kanunay ang kauban; Inig-abot na sa kamatayon, Akong maangkon ang kadaugan. tune→ (170. Abide With Me)
213. O Modangop Ako Kaniya Kon magkalisudlisud ako Ug kon mohuros ang bagyo, Moduol ako sa Ginoo, Kaniya modangop ako. O modangop ako Kaniya, Malig-on nga dalangpan S'ya; Pagkatam-is sa kaambitan Nga Kan'ya akong hingpalgan. Bisan moabot ang kasakit Ug mosamot ang kangitngit, Mahayag ang kabubut-on N'ya Sa pagdangop ko Kaniya. Kaniya lang akong maangkon Ang kusog sa pagpadayon; Makita ko ang katahum N'ya Sa pagdangop ko Kaniya. Inig-abot sa kamatayon Ug ako papaulion, Pangandoy kong labaw sa tanan, Maoy Iyang kaambitan. tune→ (409. Alone With God)
214. Sa Panahong Mangitngit Sa panahong mangitngit, Nagaduol ang Dios Aron magpanalangin, Maghupay sa bug-os. Ginatul-id N'ya kita Sa kalooy Niya; Nagakatam-is gayud Ang kaambitan N'ya. Ang atong kaugmaon, Dili kahadlokan; Gugma N'ya ang naglaraw Sa kasinatian. Bisan ang kamatayon, Karon nabuntog na; Sa pagtoo Kaniya, Ang langit makita. Kalag, magpadayon ka, Langit kab-uton mo; Buhat sa Dios sa uban, Buhaton kanimo. Gugma ang nagahatag Pagdaug kanimo; Ang kinabuhing dayon, Maangkon kang Cristo. Copyright→ © tune→ (292. In Times of Deepest Darkness)
215. Mahinumduman Maingon kita sa manga bitoon Nga mahanaw inigkabuntagon; Kon human na ang kinabuhi nato, Mahinumduman ray buhat nato. Mahinumduman, mahinumduman, Mahinumduman ray binuhatan; Kon wala na ang kinabuhi nato, Mahinumduman ray buhat nato. Pangitaon ba kita kon wala na Ug lain ang mag-ani sa uma? Bisan ang magpupugas motaliwan, Binuhatan ray mahinumduman. Ang kamatuorang atong gituman, Binhing gipugas ug giampingan, Bunga niini ang mahinumduman Bisan pag kita mahikalimtan. Inigtigum N'ya sa katawhan Niya Ug ang purongpurong maangkon na, Unya ang tanang manga tinun-an N'ya, Mahinumduman sa buhat nila. tune→ (397. Only Remembered)
216. Mipanaw Na Aron Magpahulay Mipanaw na aron s'ya magpahulay- Kini pagbuot man sa Amahan; Sa langit, luwas ug malinawon na, Wala nay luha ug kasub-anan. May balus nga labaw sa gilauman Ug kalipay nga gikatagana Sa manununod sa kaluwasan N'ya Nga gisulayang bug-os sa yuta. Gitawag na aron s'ya magpahulay Ug mouban kang Jesus sa langit; Didto, wa nay gahum ang kamatayon, Manga manolunda, nanag-awit. Ang tingog Mo nagahupay kanamo- O Dios, Ikaw ang kalipay namo; Kon matugob kami sa kasub-anan, Mabati namo ang presensya Mo. Copyright→ © tune→ (410. Called Home To Rest)
217. Labing Haduol Unta Ako Labing haduol unta ako Sa kasingkasing Nimo, O Cristo; Gaksa ako sa Imong dughan, Sa gugma ako Imong salipdan, Sa gugma ako Imong salipdan. Labing haduol unta ako Bisan way ikagasa Kanimo Kundili ang kasingkasing ko; Hinloi sa bililhong dugo Mo, Hinloi sa bililhong dugo Mo. Labing haduol, Dios, Kanimo, Ginatalikdan ko na ang garbo Ug ang tanang manga sala ko. Ihatag Mo kanako si Cristo, Ihatag Mo kanako si Cristo. Labing haduol, Dios, Kanimo, Samtang dunay kinabuhi ako; Unya human sa kamatayon, Mahiduol Kanimo sa dayon, Mahiduol Kanimo sa dayon. tune→ (125. Nearer, Still Nearer)
218. Kon Moabot Na Ang Kamatayon Kon moabot na ang kamatayon, Dili ko kini kahadlokan; Kon si Jesus ang akong kauban, Duna akoy kasigurohan. Bisan mangitngit ang palibot ko, Nagadan-ag S'ya sa dalan ko; Siya maoy paglaum nga dayon Sa katapusan sa panaw ko. Si Jesus ang akong Magmamando- Ang kamatayon gidaug N'ya, Gipas-an N'ya ang kalapasan ko; Ang Manluluwas ko, Siya ra. Sa pagkabanhawng mahimayaon, Mobangon akong kauban N'ya; Siya akong pagadalayegon- Kalag ko gipahigawas N'ya. Copyright→ © composer→ Virgil P. Brock and Blanche Kerr Brock tune→ (412. When Life Is Ended)
223. Precious Gold Pre-cious gold must have its fi-ery tri-al, Clouds must bring the bless-ing of the rain, Dia-monds owe their light to cru-el pres-sure, Life is ush-ered in by death and pain. And my life that Thou didst take to Thee Worth-less and form-less as clay, Need-eth well to know the fi-ery tri-al, Just to stand ap-proved on that Great Day. Ore of earth, the ves-sel of the fin-er, Learns to bless the cru-ci-ble and flame. Freed by fire the weak and earth-bound va-por Ris-es to the sky from whence it came. Thou must work a work and who can hin-der, Thou dost let, and who can stay Thy hand. Wis-er, bet-ter, tru-er, for Thy deal-ings, Best for me is all Thy heart has planned.
Table of Contents Philippines Cebuano Language Book Published in 2003 ebook version: 11.10.15 Titles, First Lines, and Chorus
Titles, First Lines, and Chorus Aduna bay kasingkasing Adunay Pahulay Adunay pahulay, Ako May Halad Kanimo Ako may halad Kanimo, Ako May Matuod nga Abyan Ako may matuod nga Abyan- Ako Nasubo Kanhi Ako nasubo kanhi, Akong Kinahanglan Akong kinahanglan Akong kinahanglan gayud Alima Mo kinahanglan, Alima Mo Kinahanglan Ko Amahan ko ang naglaraw Ampingi kami sa dalan Anak Akong Mausikon Anak Na Ako sa Dios Anak na ako sa Dios, And my life that Thou didst take to Thee Ang Bato nga Daku Kay Kanako Ang bililhong panulondon Ang Buhing Tinapay Ang buhing tinapay ihatag Mo Ang Buot Ko Ang Ginahandum Mo Ang Gugma Ko, Cristo Ang gugma ko, Cristo, dugangan Mo; Ang Gugma Sa Manluluwas Ang gugma sa Manluluwas Ang Hingpit Mong Gugma Ang Kahimut-an sa Dios, Bililhon Ang kahimut-an sa Dios, bililhon- Ang kamot sa kalooy, Ang Kasaysayan ni Jesus Ang kasaysayan ni Jesus Ang kasaysayan ni Jesus Ang kinabuhing yutan-on, Ang Kinabuhi Ni Jesus Ang kinabuhi ni Jesus, Ang kinabuhi sama Ang Labing Maayong Yuta Ang labing maayong yuta, Ang Maayong Balita matam-is kaayo- Ang maayong Magbalantay Ang Magbalantay nagtawag kanimo, Ang Pagluwas sa Dios Ang pagtalikod sa sala, Ang Pakig-uban Ko sa Dios Ang pakig-uban ko sa Dios Ang Panahon Lumalabay Ang panahon lumalabay, Ang Panalipud Isul-ob Mo Ang panalipud isul-ob mo Ang Panghunahuna ni Cristo Ang pulong ni Jesu-Cristo Ang pulong N'ya, ipugas mo-
Ang sala kong di maihap Ang Sunod Kong Lakang Ang tanan naga bag-o apan di si Cristo Ang Tawag Mo Ang tawag Mo nga nadunggan sa una, Ang Tawag N'ya Madungog Ko Ang tawag N'ya madungog ko, Ang Tingog ni Jesus Ang tingog ni Jesus Ania Ang Dios Ania ug nagapuyo Apan akong nakaila S'ya Aron modaku Asa ako modangop Awit sa Pagkabalaan Ayaw Ako Tugoti nga Masubo Ayaw ako tugoti nga masubo Ayaw Pagsupak sa Espiritu Ayaw pagsupak sa Espiritu, Ayaw tuyoa Bag-o gayud matag buntag Bag-ong Jerusalem Bahandig kaalam, wa ko pangandoya Bililhon Ang Kaluwasan Bililhon Ang Pulong sa Dios Bililhon ang pulong sa Dios Bisan Wala Akoy Kadungganan Bisan wala akoy kadungganan, Bulahan ang Walay Buling Bulahan ang walay buling Buot kong ihatag Buot kong labi pang mailhan Ka, Busa karon, O managtukaw kita Calvaryo Dalan N'ya Labing Maayo Dalan N'ya labing maayo, Dalan Sa Calvaryo Dalan sa Calvaryo, Dalan Ugma Dalan ugma di nato masayran, Dawaton Mo Di dugay magpas-an sa krus Di Ko Na Mabakwi Dili ako mahadlok Dili ka gayud pakyason Dili Kamo Mangahadlok Dili kamo mangahadlok Dili Ko Gayud Malimtan Dili ko gayud malimtan Dili ko gayud malimtan Dili sa manga tawo Dili Sa Mga Tawo Dios, ang bug-os nga tuyo ko, Dios, bahin kanako Dios, hupayon Mo kami, Dios, Imo akong tabangan Dios, Imong katawhan, Dios, kami nagakatigum Dios, Kon Mangitngit ang Dalan
Dios, kon mangitngit ang dalan namo, Dios, Mosulti Ka Kanako Dios, mosulti Ka kanako, Dios, nagsaad ako, Dios, Pagkamaayo Gayud Dios, pagkamaayo gayud Dios, sa dugo sa Imong Cordero Dios, salamat sa manga batan-on Dios, Salamat sa Mga Batan-on Dios, Sa Pagsalig Kanimo Dios, sa pagsalig Kanimo, Dios, Sa Panginahanglan Ko Dios, sa panginahanglan ko, Dios, Tam-is Mong Kabubut-on Dios, tam-is Mong kabubut-on, Dios, tudloi ako Dios, Tudloi Ako sa Dalan Mo Di Sa Pilak Kun Bulawan Di sa pilak kun bulawan, Dugangan Mo ang gugma ko, Dugangi Ang Kaalam Ko Dugangi ang kaalam ko Duna bay andam motabang Dunay Kapuslanan Dunay kapuslanang mag-alagad ta Dunay Kusog sa Kaaghop Dunay kusog sa kaaghop, pagsalig ug gugma, Dunay Usa Ka Tinguha Dunay usa ka tinguha Dungga Ako, Jesus Dungga ako, Jesus, Dungga, dungga Dunggon mo, sa takna, Dunggon Mo si Jesus Dunggon mo si Jesus, Espiritung Balaan Espiritung Balaan- Espiritu Santo, Gidani sa Gugma sa Dios Gidani sa gugma sa Dios, Gidaug sa Ginoo Gidaug sa Ginoo Gihatagan ako sa Dios Gihatag sa Dios ang Anak Niya Gihatag sa Dios ang Anak Niya Gihigugmag Gipili N'ya Gihigugmag gipili N'ya- Gihigugma Nako Gihigugma nako Gihigugma nako Gihigugma Natong Bug-os Gihigugma natong bug-os, Gihinloan Nimo Ako Gilaktan ni Jesus Gilaktan ni Jesus ang matul-id nga dalan Ginabautismohan Ginabautismohan Ginahinumduman Ginatawag ka ni Jesus;
Ginatawag Ka N'ya Ginatawag ka N'ya aron mopauli; Ginoo, ampingi ako Ginoo, ampingi sila Ginoo, Ikaw Nasayud Ginoo, Ikaw nasayud Ginoo, naa Kanimo Ginoo, Sa Among Tigum Ginoo, sa among tigum, Ginoo, sa Kalooy Mo Ginoo, sa kalooy Mo, Gipaduol sila sa Dios Gipahayag ko na ang pag-ampo Gitubos Mo kami Gugma mao ang nag-agak Gugma Maoy Bandila Gugma maoy bandila Haduol Kanimo Haduol Ka sa Gingharian Haduol ka sa Gingharian Hangtud Kabuntagon Hingpalgan ko si Jesus, Hingpalgan nato kang Jesus Hugasan Mo Ako Hugasan Mo ako, Human Na Akong Magpili Human na akong magpili Humawid Ka sa Anak sa Dios Humawid ka sa Anak sa Dios Igatugyan Ko Kang Jesus Igatugyan ko kang Jesus Ihatag Mo ang Labing Maayo Ihatag mo sa Ginoo Ihatag mo sa Ginoo Ihayag pang bug-os Ikaw Pagahukman sa Dios Ikaw pagahukman sa Dios Imo na ang kalibutan, Inawhag sa Gugma sa Dios Inawhag sa gugma sa Dios, Ipugas Mo ang Pulong N'ya Jesus, alang Ka kanako- Jesus, Kon Palandungon Ka Jesus, kon palandungon Ka, Jesus, Krus Ginapas-an Ko Jesus, krus ginapas-an ko Jesus, malipayon ako Jesus Nga Hari Ko Jesus nga Hari ko, Jesus, Tabangi Ako Jesus, tabangi ako Jesus, tudloan Mo ako Jesus, tudloan Mo ako Jesus, Tudloan Mo Akong Magpili Jesus, Tugob Sa Pagdayeg Jesus, tugob sa pagdayeg Kahibulungan Gayud Kahibulungan gayud Kalag ko nagapangandoy
Kalauman Ka Kaha? Kalauman ka kaha? Kami Nagakatigum Na Kami nagakatigum na Kamong manga nagapangita Kang Jesus, kang Jesus, Kang Jesus, mouban Kanimo Lang Nagasalig Kanimo nag-alagad ako- Kanimo ug Kanako Kanunay buhat sa Dios nga luwason Kanunay may honghong kanako Karon, mahal kong Cristo, Karon Nagaagi S'ya Karon, O Dios, Kasingkasing Kinahanglan Kasingkasing kinahanglan Kasingkasing ko nabihag Kasingkasing Ko Nagapahulay Kasingkasing Mo Ablihi Kasingkasing nga mahumok, Kasingkasing nga malig-on Kasingkasing ug Tuyo Kauban ni Cristo Kinabuhi Di Magdugay Kinabuhi di magdugay, Kinabuhing Dayon Kinabuhing dayon, Kinabuhing May Kadaugan Kinabuhi Pagkangitngit Kinabuhi pagkangitngit Kinabuhi Usahay Mangitngit Kinabuhi usahay mangitngit, Kinasingkasing unta Kining akong kinabuhi Kinsay Hari sa Tanan? Kinsay Hari sa tanan, Kitang tanan nagapanaw Kita sama sa manga bulak Kita Sama Sa Mga Bulak Kon ang akong palas-anon Kon ang Manluluwas Motawag Na Kon ang Manluluwas motawag na, Kon buot mo nga si Jesus Kon Ginasud-ong Ko ang Krus Kon ginasud-ong ko ang krus Kon kasingkasing mo malipayon Kon Maangkon Ko Kon maangkon ko ang tanang butang Kon magkalisudlisud ako Kon may kalisdanan ako Kon Moabot Na Ang Kamatayon Kon moabot na ang kamatayon, Kon Nasayran Lang ang Kamatayon Kon nasayran lang ang kamatayon- Kon Wala Kay Manluluwas Kon wala kay Manluluwas Labi Kang Mahalon Labi Kang mahalon;
Labing Haduol Unta Ako Labing haduol unta ako Mabuhi Ka Alang sa Uban Magamatinud-anon Gayud Ako Magamatinud-anon gayud ako- "Mag-ampo ug magtukaw ka Magapanaw Uban sa Manunubos Ko Magapanaw uban sa Manunubos ko, Magmatinumanon Kan'ya Magmatinumanon ta Mahal pa kay sa pilak kun bulawan, Mahimo kahang mabuhi Mahinumduman Mahinumduman, mahinumduman, Mahumok Nga Kasingkasing Maihap Sa Katawhan Sa Dios Maingon kita sa manga bitoon Makadyut Ra Makadyut ra nga managtukaw kita Malunhaw Ang Sibsibanan Malunhaw ang sibsibanan Maluya gayud kami, Dios, Manlimbasog Ka ug Magpadayon Manlimbasog ka ug magpadayon Manluluwas, dunggon Mo Manunubos Ko Manunubos ko, akong kaluwasan- Mao kining pagluwas sa Dios- 'Mari Ka, Sunda Ako Matam-is gayud ang gugma Matam-is gayud, O Dios, Matam-is mahibaloan Matam-is Mahibaloan Matam-is mahibaloan Matinumanon Man ang Dios Matinumanon man ang Dios Matuman, Dios, ang Pagbuot Mo Matuman, Dios, ang pagbuot Mo, May Dapit Kaha Si Jesus? May dapit kaha si Jesus May dugmok nga kasingkasing May Kalipay Kita May kalipay kita May Kamot Nga Ginatuy-od May kamot nga ginatuy-od May Katagbawan Na Ako May katagbawan na ako May usa ka dimahanaw gingharian May Usa ka Gingharian May Usa, Usa ra, Minahal Kong Manluluwas Minahal kong Manluluwas, Mipanaw Na Aron Magpahulay Mipanaw na aron s'ya magpahulay- Moduol ka karon Moduol Ta sa Dios Moduol ta sa Dios, Moduol ta sa Dios, Mosulti Ka Kanako
Mosulti Ka kanako Mosulti Ka Kanako, Dios Mosulti Ka kanako, Dios, Mosunod ako, Jesus, magbuhat sa tanan Mouban Ako Kang Jesus Mouban ako kang Jesus Nadunggan ko tawag sa Dios- Nagaagi si Jesus Nagaagi si Jesus Nagaampo Sa Kanunay Nagaampo sa kanunay Nagaawas ang Kasingkasing Ko Nagaawas ang kasingkasing ko Nagaingon ang Ginoo, Nagakatigum Na Kami Nagakatigum na kami, Nagapahulay na ako Nagapasalamat Nagatawag S'ya, Nagatukod Kita Nagdapit ang Dios kanimo Nagkahiusa kita Naglibod sa kangitngit Nahibalo ang Amahan Nahibalo ang Amahan- Nahigugma ang kalag ko Nakaila Ko Si Cristo Nakaila ko si Cristo Nakaplagan ko si Jesus, Nakaplagan Namo si Cristo Nakaplagan namo si Cristo Nanaad Ako sa Ginoo Nanaad ako sa Ginoo Natagbaw Gayud Ako Natago sa Dios Nganong Akong Pagalaktan? Nganong akong pagalaktan Nganong di ka Nganong Di Ka Magpasakop? O ako, maihap sa katawhan sa Dios, O, ang Iyang Gugma O, ang Iyang gugma, O, Ang Pahulay sa Dios O, ang pahulay sa Dios, O Atong Palandungon O atong palandungon O awiton mo kanako O ayaw kamo kahadlok- O Balaang Espiritu O Balaang Espiritu, O Cristo, tungod kanako O Dios, ang kasingkasing ko O Dios, Ang Puloy-anan Mo O Dios, ang puloy-anan Mo, O Dios, hinloan Mo kami O Dios, Ikaw Ang Buot Ko O Dios, Ikaw ang buot ko- O Dios, kinahanglan namo O Dios, Mosulti Ka
O Dios Nga Nagaamoma O Dios nga nagaamoma O Dios, sa kalomo, O Dios, Salamat Kanimo O Dios, salamat Kanimo O Dios, Salamat sa Adlaw O Dios, salamat sa adlaw O Dios, sa pagduol namo O Dios, Susihon Mo Ako O Dios, susihon Mo ako, O Dios, unta ang pagsalig nako O Ginoo, Agakon Mo Ako O Ginoo, agakon Mo ako O Ginoo, Agakon Mo Ako O Ginoo, agakon Mo ako O Ginoo, dungga ang pagtuaw ko- O Ginoo, Susihon Mo Ako O Ginoo, susihon Mo ako O Ginoo, Ubanan Mo Ako O Ginoo, ubanan Mo ako, O Jesus, ang sunod kong lakang O Jesus, Kanimo lamang, O Kinasingkasing Unta O kinasingkasing unta O mabuhi ka unta O mabuhi ka unta O Magbalantay, O Magpadayon Ka O magpadayon ka kauban ni Jesus O manlimbasog ka- O Ma-usa Unta Sila "O ma-usa unta sila," O Modangop Ako Kaniya O modangop ako Kaniya, Oo, tungod man kanako O, Pagkatam-is O, pagkatam-is kon kita O Si Jesus Nagatawag O si Jesus nagatawag O tabangan Mo kami, Dios, O Tudloi Ako O tudloi ako O Tultulan Mo Ako O tultulan Mo ako Padak-a kanako Padak-a kanako, Dios, Padayon Ka sa Pagbudlay Padayon ka sa pagbudlay Pagkadali nga mawala Pagkadali Nga Moagi Pagkaputli sa manga pulong sa Dios, Pagkaputli Sa Mga Pulong sa Dios Pagkatam-is sa Kapahulayan Pagkatam-is sa kapahulayan Paglutos pagaantuson, Pagtukaw uban sa pag-ampo, Pahimuslan ang Panahon Pahimuslan ang panahon, Pahulay Mo ihatag kanako
Palit sa bulawang lunsay Panahon sa Panalangin Panahon sa panalangin Pangusgan Mo Pagkupot Pangusgan mo pagkupot kang Jesus, O kalag ko- Pas-anon Mo ang Imong Krus "Pas-anon mo ang imong krus," Patalinghugan Ninyo Patalinghugan ninyo Patalinghugi si Jesus Patalinghugi si Jesus, Precious Gold Pre-cious gold must have its fi-ery tri-al, Privilegio Kong Magbudlay Privilegio kong magbudlay Pulong ni Jesus, tam-is ug putli- Sa adlaw ug gabii Sa Among Tigum Sa among tigum, Sa atong pagpakigbisog Sa gipamalandong mo Sa gugma gisalipdan sa Amahan Sa halayo ako sa Dios, Sa kalipayg kasubo nagatukod ta Sa kalomo nagatawag si Jesus Sa kalomo S'ya nag-ingon, Sa kalooy, si Jesus, Sa kanunay nagaampo, Sa Langit, Dios May Bahandi Sa langit, Dios may bahandi, Sa lungsod sa Bag-ong Jerusalem Sa miaging kinabuhi Samtang ang adlaw nagaagi, Samtang kami nagasimba Samtang may kinabuhi ka Sa Panahong Mangitngit Sa panahong mangitngit, Sa panig-ingnan Mo, Jesus, "Sa puy-anan, Sa Takna Sa Tanan Kong Buling Sa tanan kong buling Sa Tiilan ni Jesus Si Jesus ang Dalangpanan Ko Si Jesus ang dalangpanan ko, Si Jesus ang Magmamando, Si Jesus ang nagluwas Si Jesus Dili Magbag-o Si Jesus Gahapon Si Jesus gahapon, Si Jesus Lang ang Balita Si Jesus lang ang balita Si Jesus, Mao S'ya Si Jesus nga Manunubos Si Jesus nga Manunubos Si Jesus Pilion Ko Si Jesus, sa mapailubon Si Jesus, Siya Lamang Si Jesus, Siya lamang:
Si Jesus ug Siya lamang Siya maoy kauban ko, Siyang nagahari, panalanginan ka; Sumunod Kanako "Sumunod Kanako," S'ya ang akong panig-ingnan S'ya nga akong gitoohan, S'yang Akong Katagbawan Tabangan Mo Kami, O Dios Tabangan Mo kami, O Dios, Tabangi ako, Ginoo, Takus Ka, O Jesu-Cristo Takus Ka, O Jesu-Cristo, Tudloan Mo Akong Mag-ampo Tudloan Mo akong mag-ampo, Tudloi kami Tudloi Kami Nga Manag-ampo Tungod Ba Gayud Kanako? Tungod ba gayud kanako Tungod sa manga palas-anon, Ubanan Mo ako, Jesus, Umalabot di ko makita, "Umari ka, moduol na, Umari Kamo Ug Pamahulay "Umari kamo ug pamahulay, "Umari ka," Pagdapit ni Jesus "Umari ka," pagdapit ni Jesus, Unsay Kapuslanan? Unsay kapuslanan Usa ka kinabuhi Usa Lang Ang Kinabuhi Ko Usa lang ang kinabuhi ko, Wala akoy higala sama kang Jesus; Wala akoy kahadlokan Wala Bay Kahayag? "Wala bay kahayag," tuaw sa kalag, Wala Kahay Motabang? Wala Ko Masayri Ngano Wala ko masayri ngano Wala Man Gayuy Kadaugan Wala man gayuy kadaugan Walay lain nga bililhon